pythainlp/thai-wiki-dataset-v4 huggingface dataset:
ไซรัส อาตาบา

ไซรัส อาตาบา  เกิดเมื่อวันที่ 6 กันยายน 2472 ณ กรุงเตหะราน ประเทศอิหร่าน เป็นพระโอรสคนรองใน เจ้าหญิงฮาดัมซัลดีห์ ปาห์ลาวี กับ ฮาดี อาตาบา เขาเป็นพระราชนัดดาใน พระเจ้าชาห์ เรซา ปาห์ลาวี ซึ่งในช่วงสงครามโลกครั้งที่หนึ่ง เขาได้ศึกษาคณะวรรณคดีเยอรมันในมหาวิทยาลัยมิวนิก ก่อนจะกลายเป็นนักกวีและมักแปลหนังสือเยอรมันเป็นภาษาเปอร์เซีย
รางวัล.
สิ่งตีพิมพ์.
ไซรัส ใช้ชีวิตในประเทศเยอรมนี ก่อนจะเสียชีวิตลงเมื่อวันที่ 26 มกราคม 2539 สิริอายุรวม 66 ปี
ทริป.คอม

ทริป.คอม  เป็นสำนักงานท่องเที่ยวออนไลน์สัญชาติจีนที่ถือครองโดยทริป.คอมกรุ๊ป เว็บไซต์และแอปพลิเคชันสามารถใช้จองเที่ยวบิน โรงแรม รถไฟ เช่ารถ เปลี่ยนอากาศยาน ทัวร์ และบัตรเข้าชมสถานที่ท่องเที่ยว
ประวัติ.
ก่อนที่จะมีเจ้าของเป็นบริษัทปัจจุบัน ชื่อโดเมนของทริป.คอมถูกใช้งานโดย Trip Software Systems ใน ค.ศ. 1996 ถึง 1998, Antoine Toffa ใน ค.ศ. 1998 ถึง 2000, Cendant ใน ค.ศ. 2001 ถึง 2003, Orbitz ใน ค.ศ. 2009 ถึง 2013 และ Expedia ใน ค.ศ. 2015 ถึง 2016
ใน ค.ศ. 2016 Gogobot บริษัทจองและวิจัยการเดินทางที่ก่อตั้งโดย Travis Katz และ Ori Zaltzman ใน ค.ศ. 2010 เข้าซื้อทริป.คอมจาก Expedia และเปลี่ยนชื่อบริการเป็นทริป.คอม
ในเดือนพฤศจิกายน ค.ศ. 2017 Ctrip เข้าซื้อทริป.คอม ในเวลานั้น ทริปมีผู้ใช้งานกว่า 60 ล้านผู้ใช้
สถาพร แดงสี

สถาพร แดงสี (ชื่อเล่น หนุ่ม; 13 พฤษภาคม พ.ศ. 2531 —) เป็นนักฟุตบอลชาวไทย ปัจจุบันเล่นตำแหน่งแบ็คซ้ายให้กับเมืองทอง ยูไนเต็ด ในไทยลีก และทีมชาติไทย
สโมสรอาชีพ.
บุรีรัมย์ ยูไนเต็ด.
การท่าเรือ (ยืมตัว).
ในวันที่ 14 กรกฎาคม 2559 การท่าเรือได้บรรลุข้อตกลงในการยืมตัวสถาพร แดงสี จากบุรีรัมย์ ยูไนเต็ด จนจบฤดูกาล
แบงค็อก ยูไนเต็ด.
ในวันที่ 6 กุมภาพันธ์ 2560 แบงค็อก ยูไนเต็ด บรรลุข้อตกลงในการคว้าตัวสถาพร แดงสี จากบุรีรัมย์ ยูไนเต็ด อย่างเป็นทางการ ต่อมาในวันที่ 21 มิถุนายน 2560 การแข่งขันช้าง เอฟเอคัพ รอบ 64 ทีมสุดท้าย สถาพรทำประตูแรกให้กับสโมสร นัดที่แบงค็อกบุกไปชนะเชียงรายซิตี 5–1 ผ่านเข้าสู่รอบ 32 ทีมสุดท้ายได้สำเร็จ
ภัทรพล คำสุข

ภัทรพล คำสุข (ชื่อเล่น บิ๊ก; 22 กรกฎาคม พ.ศ. 2539 —) เป็นนักฟุตบอลชาวไทย ปัจจุบันเล่นตำแหน่งกองกลางตัวรุกและปีกให้กับบางกอก ในไทยลีก 3
ภัทรพลเป็นผู้เล่นชาวไทยคนแรกที่ได้ลงเล่นในเอฟเอคัพ ซึ่งเป็นฟุตบอลถ้วยที่เก่าแก่ที่สุดของอังกฤษ โดยเขาได้ลงเล่นให้กับไฮด์ยูไนเต็ดในนัดที่เปิดบ้านแพ้มิลตันคีนส์ดอนส์ 0–4 เมื่อวันที่ 4 พฤศจิกายน 2560
ศิลปะการร่ายรำ

ศิลปะการร่ายรำ  คือศิลปะหรือการแสดงลำดับการเคลื่อนไหวของร่างกายที่ได้รับการออกแบบ ที่มีท่าทาง รูปแบบ หรือทั้งสองอย่างโดยมีรูปแบบเฉพาะ ศิลปะการร่ายรำอาจหมายถึงการออกแบบในตัวเองอยู่แล้ว ศิลปะการร่ายรำนั้นอยู่ในหลากหลายแขนง ทั้งเชียร์ลีดดิง การถ่ายภาพยนตร์ ยิมนาสติกส์ แฟชันโชว์ สเกตน้ำแข็ง วงเดินแถว การแสดงประสานเสียง ละคร ระบำใต้น้ำ การทำโชว์ลีลาการสับไพ่ งานสร้างวิดีโอเกม และศิลปะภาพเคลื่อนไหว
การถ่ายภาพยนตร์

การถ่ายภาพยนตร์  หรืออาจเรียก การกำกับการถ่ายภาพ (direction of photography) คือวิทยาศาสตร์หรือศิลปะการถ่ายรูปภาพ/ภาพเคลื่อนไหวโดยการบันทึกแสงหรือคลื่นแม่เหล็กไฟฟ้า หรือไม่ก็กระบวนการทางอิเล็กทรอนิกส์โดยวิธีเซนเซอร์รูปภาพ หรือกระบวนการทางเคมีโดยวัสดุไวต่อแสง เช่น ฟิล์มถ่ายภาพ
การถ่ายภาพยนตร์ยังมีในแขนงสาขาต่าง ๆ ในด้านวิทยาศาสตร์และการค้า เช่นเดียวกับในจุดประสงค์ด้านการบันเทิงและการสื่อสารมวลชน
จ่ายเมื่อรับชม

จ่ายเมื่อรับชม ((PPV)) เป็นรูปแบบหนึ่งของบริการโทรทัศน์แบบเรียกจ่ายที่ผู้รับบริการของผู้ให้บริการโทรทัศน์สามารถซื้อการรับชมผ่านการออกอากาศทางโทรทัศน์ส่วนบุคคล รายการจะแพร่ภาพรายการในเวลาเดียวกันให้ทุกคนที่สั่งซื้อสามารถรับชมได้ (ต่างจากระบบวีดิทัศน์ตามคำขอที่ผู้ชมสามารถดูรายการในเวลาไหนก็ได้) โดยอาจซื้อรายการผ่านคู่มือบนจอ ระบบโทรศัพท์อัตโนมัติ หรือตัวแทนบริการลูกค้า รายการอาจเป็นภาพยนตร์ยาว การแข่งขันกีฬา และรายการบันเทิงอื่น ๆ เมื่ออินเทอร์เน็ตเติบโตขึ้น คำว่า จ่ายเมื่อรับชมทางอินเทอร์เน็ต (Internet pay-per-view (iPPV)) จะใช้อธิบายถึงบริการจ่ายเมื่อรับชมโดยทางออนไลน์ บริการจ่ายเมื่อรับชมโดยมากแล้วจะใช้เผยแพร่การแข่งขันกีฬาประเภทสู้ เช่น มวยสากล ศิลปะการต่อสู้แบบผสม และการบันเทิงด้านกีฬาอย่าง มวยปล้ำอาชีพ
เจ้าชายกอห์ลัมเรซา ปาห์ลาวี

เจ้าชายกอห์ลัมเรซา ปาห์ลาวี  ประสูติเมื่อวันที่ 16 พฤษภาคม 2466 เป็นพระราชโอรสใน พระเจ้าชาห์ เรซา ปาห์ลาวี กับ คาร์มา อัล-โมลูก เป็นพระอนุชาต่างพระมารดาใน พระเจ้าชาห์ โมฮัมหมัด เรซา ปาห์ลาวี พระองค์ทรงเรียนจบจากประเทศสวิตเซอร์แลนด์ และเริ่มอาชีพของในกองทัพอิหร่าน ทำหน้าที่เป็นผู้ตรวจการทั่วไป หลังจากดำรงตำแหน่งต่างๆ ในกองทัพทรงด้รับการเลื่อนยศให้พลโทใน 2516 ในปี 2498 ทรงก็กลายเป็นสมาชิกพระองค์หนึ่งของคณะกรรมการโอลิมปิกสากล นอกจากนี้ทรงยังทำหน้าที่เป็นประธานของคณะกรรมการโอลิมปิกแห่งชาติอิหร่าน และเป็นสมาชิกของสภาพระองค์สำคัญในระหว่างที่พระเจ้าชาห์ เรซา ปาห์ลาวี พระราชบิดาเสด็จพระราชดำเนินเยือนประเทศต่างๆ ตั้งแต่วันที่ 5-13 ธันวาคม พ.ศ. 2516 พระองค์และพระชายาได้เสด็จเยือนประเทศจีน อย่างเป็นทางการในฐานะที่เป็นประธานการเกษตรและอุตสาหกรรมของอิหร่าน ต่อมาทรงเกษียณอายุราชการในตำแหน่งพลจัตวา 
เสกสมรส.
เจ้าชายกอห์ลัมเรซา ปาห์ลาวี ทรงเสกสมรสครั้งแรกกับ โฮมา อาลัม เมื่อวันที่ 4 เมษายน 2490 โดยมีพระบุตรดังนี้
ต่อมาทรงหย่าในปี 2499 และเสกสมรสใหม่กับ มาเรียนจา จาคาไบ ในปี 2505 มีพระบุตรดังนี้
โดยในปี 2522 เกิดการปฏิวัติอิหร่าน พระองค์และพระญาติพระองค์อื่นๆเสด็จออกจากประเทศอิหร่านไปประทับยัง ปารีส พระองค์ทรงเป็นนักเขียนหนังสือและทรงประพันธ์หนังสือขึ้นมาหลานเรื่อง เพื่อเป็นค่าเลี้ยงชีพ โดยรายได้หลักของพระองค์นั้นมาจากการประพันธ์หนังสือและเงินจากสำนักพระราชวัง จนกระทั่งสิ้นพระชนม์ลงเมื่อวันที่ 7 พฤษภาคม 2560 สิริพระชันษา 93 ชันษา ซึ่งต่อมาอีกเพียง 9 วัน จะเป็นวันครบรอบวันประสูติปีที่ 94
Lsjbot

Lsjbot คือบอตสร้างบทความวิกิพีเดียอัตโนมัติ หรืออินเทอร์เน็ตบอต พัฒนาขึ้นโดย Sverker Johansson สำหรับวิกิพีเดียภาษาสวีเดน บอตมุ่งเน้นในการสร้างบทความเกี่ยวกับสิ่งมีชีวิตและสถานที่ต่าง ๆ ทางภูมิศาสตร์
ตามคำอธิบายบอตในวิกิพีเดยภาษาสวีเดน Lsjbot ได้นำเนินการสร้างบทความในวิกิพีเดียภาษาสวีเดน วิกิพีเดียภาษาเซบัวโน(ซึ่งเป็นภาษาแม่ของภรรยาของเขา) และวิกิพีเดียภาษาวาไร และได้ทำการสร้างบทความส่วนใหญ่ในวิกิพีเดียภาษานั้น ๆ 
ในวันที่ 15 มิถุนายน 2556 วิกิพีเดียภาษาสวีเดนได้มีบทความเกินหนึ่งล้านบทความ ซึ่งบทความที่หนึ่งล้านคือบทความที่เขียนโดย Lsjbot ในเรื่องสปีชีส์ของผีเสื้อ "Erysichton elaborata" ซึ่งในขณะเวลานั้น ประมาณครึ่งหนึ่งของจำนวนบทความในวิกิพีเดียภาษาสวีเดนถูกสร้างโดยบอตตัวนี้ และหนึ่งในสามของบทความทั้งหมดที่ถูกสร้างโดย Lsjbot อยู่ในวิกิพีเดียภาษาสวีเดน ในสิงหาคมในปีเดียวกัน Lsjbot ได้ทำการสร้างบทความประมาณ 7,200 บทความต่อวัน ซึ่งถือว่าเป็นการสร้างบทความที่มากที่สุดต่อวันในวิกิพีเดีย
ในปัจจุบัน Lsjbot ได้ทำการแก้ไขมากกว่า 33 ล้านครั้งในวิกิพีเดีย
ฟุตบอลชิงแชมป์แห่งชาติอาเซียน 2018 รอบคัดเลือก

ฟุตบอลชิงแชมป์แห่งชาติอาเซียน 2018 รอบคัดเลือก เป็นการแข่งขันที่จะคัดเลือกทีมเพื่อไปแข่ง เอเอฟเอฟ ซูซูกิ คัพ 2018 ซึ่งเป็นการแข่งขันฟุตบอลชิงแชมป์แห่งชาติอาเซียนครั้งที่ 12 ซึ่งรอบคัดเลือกครั้งนี้เป็นการแข่งขันของทีมอันดับสุดท้ายจากการแข่งขันเมื่อปี 2016 จำนวน 2 ทีม แบบ เหย้า – เยือน จำนวน 2 นัด ผู้ชนะจะได้เข้าไปแข่งกับอีก 9 ทีมที่เหลือในรอบแบ่งกลุ่ม เมื่อวันที่ 7 สิงหาคม พ.ศ. 2561, คณะกรรมการการจัดงานได้รับการยืนยันว่าสนามที่ ติมอร์-เลสเตจะลงเล่นพบกับบรูไนได้มีการเปลี่ยนอแลงเนื่องจากปัญหาไฟแสงส่องในสนามไม่เพียงพอ. นัดเปิดสนามที่จะจัดขึ้นที่ สนามกีฬากัวลาลัมเปอร์, ประเทศมาเลเซีย, ไม่ใช่ตามแผนเดิมที่วางไว้ที่ สนามกีฬาแห่งชาติ, ดิลี.
ติมอร์-เลสเต ได้ผ่านเข้าสู่ฟุตบอลชิงแชมป์แห่งชาติอาเซียน รอบแบ่งกลุ่ม และได้เข้าไปอยู่ในกลุ่ม บี หลังจากเอาชนะด้วยสกอร์รวมสองนัด 3–2 จากรอบคัดเลือกทั้งสองนัด.
ทีม.
<templatestyles src="Div col/styles.css"/>
รอบคัดเลือก.
"รวมผลสองนัด ติมอร์-เลสเต ชนะ 3–2."
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
เอเตียน ตาร์ดิฟ เดอ ปอเมอรู เดอ บอร์เดอซูล

เอเตียน ตาร์ดิฟ เดอ ปอเมอรู กงต์ เดอ บอร์เดอซูล  เป็นนายพลฝรั่งเศสในช่วงสงครามนโปเลียนและสงครามคาบสมุทร เขาเริ่มรับราชการทหารในปี 1789 ในตำแหน่งพลทหารในกรมทหารม้าที่ 2 ในช่วงสงครามปฏิวัติฝรั่งเศส ต่อมาเมื่อนโปเลียนขึ้นเป็นจักรพรรดิแห่งฝรั่งเศส บอร์เดอซูลก็ได้รับตำแหน่งพันตรีทหารม้า วีรกรรมที่เขานำทหารม้าออกศึกก็มียุทธการที่เอาส์เทอร์ลิทซ์, ยุทธการที่วากรัม, ยุทธการฟรีทลันท์ เป็นต้น
เมื่อนโปเลียนสิ้นชีพ บอร์เดอซูลเป็นหนึ่งในบรรดานายพลฝรั่งเศสที่มีส่วนร่วมในการปฏิวัติเดือนกรกฎาคมคู่กับจอมพลโอกุสต์ เดอ มาร์มง
บอร์เดอซูลเสียชีวิตที่ฟงแตน-ชาลิสในจังหวัดอวซเมื่อวันที่ 3 ตุลาคม ค.ศ. 1837 ในวัย 66 ปี
อัสมัต เดาลัตชาฮี

แอสแมต ดาวลัตชาไฮ หรือ เจ้าหญิงแอสแมต ดาวลัตชาไฮ พระวรราชชายาแห่งอิหร่าน  เสด็จพระราชสมภพเมื่อปี 2448 เป็นธิดาของ เจ้าชายกอห์ลัม อาลี เมียซา ดาวลัตฮาไฮ เมื่อครั้นพระองค์ทรงพระเยาว์นั้น ทรงเป็นสตรีที่เพียบพร้อมทั้งรูปลักษณ์ กริยา และมารยาททางสังคม เนื่องจากบิดาของพระองค์นั้นเป็นเจ้าชาย พระองค์ทรงมีพระเชษฐษ 1 คน คือ เมฮาจินี ดาวลัตฮาไฮ เอกอัครราชทูตประจำประเทศอิหร่าน 
อภิเษกสมรส.
แอสแมต ดาวลัตชาไฮ ทรงเข้าพระราชพิธีอภิเษกสมรสกับ พระเจ้าชาห์ เรซา ปาห์ลาวี โดยเป็นพระมเหสีพระองค์ที่ 4 และพระองค์สุดท้าย งานจัดขึ้นเมื่อปี 2466 พระองค์กลายเป็น เจ้าหญิงแอสแมต ดาวลัตชาไฮ พระวรราชชายาแห่งอิหร่าน มีพระราชบุตรดังนี้
พระองค์และพระราชสวามีพร้อมด้วยพระราชบุตร ประทับในพระราชวังหินอ่อนในกรุงเตหะราน ต่อมาทีงถูกเนรเทศไปประเทศมอริเชียส ในปี 2484 ก่อนจะเสด็จนิวัติกลับประเทศอิหร่านหลังจากนั้นไม่กี่เดือน โดยเมื่อพระเจ้าชาห์ เรซา ปาห์ลาวี พระราชสวามีเสด็จสวรรคตลงเมื่อปี 2487 พระองค์จึงสมรสใหม่กับ มอห์เซน ราซิ ซึ่งทำให้พระองค์ต้องลาออกจากฐานันดรและกลับสู่ฐานะสามัญชน ก่อนที่รัฐบาลจะคืนพระอิสริยยศกลับคืนเนื่องจากทรงไม่มีพระบุตรกับพระสวามีคนใหม่ และเป็นพระราชมารดาในพระราชโอรสของพระเจ้าชาห์ เรซา ปาห์ลาวี
สวรรคต.
เจ้าหญิงแอสแมต ดาวลัตชาไฮ พระวรราชชายาแห่งอิหร่าน เสด็จสรรคตลงเมื่อวันที่ 24 กรกฎาคม 2538 สิริพระชนมายุ 90 พรรษา
ฮัมซะฮ์ อิบน์ อับดุลมุฏฏอลิบ

ฮัมซะฮ์ อิบน์ อับดุลมุฏฏอลิบ  (ค.ศ.570–625)#เปลี่ยนทาง เป็นเศาะฮะบะฮ์ และเป็นลุงของศาสดา  มุฮัมมัด
ชื่อตอนที่ยังอยู่ในวัยเด็กคือ "อบูอุมามะฮ์"#เปลี่ยนทาง  และ "อบูยะอฺลา"#เปลี่ยนทาง . โดยมีสมญานามว่า "ราชสีห์ของอัลลอฮ์"#เปลี่ยนทาง  และ "ราชสีห์แห่งสวรรค์"  ส่วนศาสดามุฮัมมัดได้ให้สมญานามว่า "ซัยยิดุช-ชุฮาดา’" ("หัวหน้าของผู้สละชีพ")
ครอบครัว.
บิดามารดา.
พ่อของฮัมซะฮ์ชื่อว่าอับดุลมุฏฏอลิบ อิบน์ ฮาชิม อิบน์ อับดุลมะนาฟ อิบน์ กุซ็อย จากเผ่ากุเรชในเมืองมักกะฮ์#เปลี่ยนทาง แม่ของชื่อว่า ฮาละฮ์ บินต์ วะฮับ จากกลุ่มบนูซุครอของเผ่ากุเรช#เปลี่ยนทาง 
ฮัมซะฮ์แก่กว่ามุฮัมหมัด 4 ปี#เปลี่ยนทาง แต่ซุบัยร์แย้งในฮะดีษว่า "ตุวัยบะฮได้เลื้ยงดูทั้งฮัมซะฮ์และมุฮัมหมัด" อิบน์ ซัยยิด จึงสรุปว่าฮัมซะฮ์แก่กว่ามุฮัมหมัดแค่ 2 ปี โดยหลังจากนั้นเขาพูดว่า "มีแต่พระองค์เท่านั้นที่รู้" อิบน์ ฮะญัร บันทึกว่า: "ฮัมซะฮ์เกิดก่อนมูฮัมหมัดประมาณ 2 - 4 ปี"
ฮัมซะฮ์มีความสามารถในการต่อสู้, ยิงธนู และศึกสงคราม 
การแต่งงานและลูกหลาน.
ฮัมซะฮ์แต่งงานสามครั้งและมีลูกหกคนได้แก่#เปลี่ยนทาง 
เข้ารับอิสลาม.
เขาเข้ารับอิสลามในช่วงปลายปี 615 หรือต้นปี 616#เปลี่ยนทาง ในขณะที่เขากลับมาจากการล่าสัตว์ในทะเลทราย ได้มีคนบอกเขาว่าอบูญะฮัลได้ "ทำร้ายและต่อว่าท่านศาสดา"#เปลี่ยนทาง "ต่อว่าศาสนาของท่านและพยายามทำให้ท่านขายหน้า" แต่มุฮัมหมัดก็ไม่ตอบโต้อะไรทั้งสิ้น#เปลี่ยนทาง ฮัมซะฮ์จึง "รู้สึกโกรธ" และ "รีบไปหาอบูญะฮัล"ที่กะอ์บะฮ์ ขณะที่อบูญะฮัลกำลังนั่งอยู่กับผู้อาวุโส เขาจึงตีอบูญะฮัลด้วยคันธนูของเขา แล้วพูดว่า "เจ้าจะยังทำร้ายเขามั้ย ถ้าฉันอยู่ในศาสนาของเขาและพูดเหมือนอย่างที่เขาพูดล่ะ? ชกฉันสิถ้าเจ้ากล้า!"#เปลี่ยนทาง คนข้าง ๆ อบูญะฮัลพยายามจะช่วยเขา แต่อบูญะฮัลพูดว่า "ปล่อยให้อบูอุมารา [ฮัมซะฮ์] อยู่คนเดียวเถอะ ขอสาบานต่อพระเจ้า ข้าได้ดูถูกหลานชายของเขาอย่างมาก"#เปลี่ยนทาง หลังจากเหตุการณ์ครั้งนั้น ฮัมซะฮ์ได้เข้าไปในบ้านอัล-อัรกอมและเข้าอิสลาม#เปลี่ยนทาง 
ประสบการทางทหาร.
ครั้งแรก.
มุฮัมมัดได้ส่งฮัมซะฮ์พร้อมกับคนขี่ม้า 30 คนไปที่อ่าวแถวแคว้นญุฮัยนะฮ์เพื่อหยุดคารวานชาวกุเรชที่กลับจากซีเรีย ฮัมซะฮ์ได้พบอบูญะฮัลที่กำลังคุมกองคารวานพร้อมกับคนขี่ม้า 300 คนที่ชายหาด มัจดี อิบน์ อัมร์ อัล-ญุฮัยมีได้พูดแทรกว่า "สำหรับเขาคือสันติภาพทั้งคู่" และทั้งสองกลุ่มจึงแยกจากกันโดยไม่มีการต่อสู้ใด ๆ ทั้งสิ้น#เปลี่ยนทาง #เปลี่ยนทาง 
เสียชีวิต.
ฮัมซะฮ์พลีชีพในสงครามอุฮุดเมื่อวันที่ 22 มีนาคม ค.ศ.625 (3 เชาวาล ฮ.ศ.3) ขณะที่มีอายุ 59 ปี (จันทรคติ)
ฮัมซะฮ์ถูกฆ่าโดยวะฮ์ชี อิบน์ ฮัรบ์ทาสชาวอบิสสิเนียของฮินด์ บินต์ อุตบะฮ์ภายใต้สัญญาว่าเขาจะเป็นอิสระถ้าเขาฆ่าฮัมซะฮ์ได้ เนื่องจากเธอแค้นที่ฮัมซะฮ์ฆ่าลุงของเธอที่สงครามบะดัร 
หลังจากนั้นวะฮ์ชีได้เปิดท้องและนำตับให้ฮินด์ บินต์ อุตบะฮ์ และเธอเคี้ยวตับของเขาแล้วคายทิ้ง "จากนั้นเธอทำลายร่างกายของฮัมซะฮ์โดยนำบางส่วนจากร่างกายมาทำสร้อยข้อเท้า, สร้อยคอ และจี้ แล้วนำมันกลับไปที่มักกะฮ์"
มุฮัมมัดได้กล่าวว่า "ฉันเห็นมลาอิกะฮ์ (เทวทูต) กำลังอาบน้ำให้ฮัมซะฮ์ในสวรรค์"
ฐิตินันท์ คลังเพชร

ฐิตินันท์ คลังเพชร ชื่อเล่น โอนีล (เกิด 5 มีนาคม พ.ศ. 2536) เป็นนักแสดงหญิงชาวไทย เป็นที่รู้จักจากการแสดงละครซิทคอมเรื่อง "ครอบครัวตัวสลับ" ทางช่องทรูโฟร์ยู และจากละครโทรทัศน์เรื่อง "เหยื่อพยาบาท" โดยรับบท เจิน
ประวัติ.
ฐิตินันท์ คลังเพชร เกิดที่จังหวัดเชียงใหม่ ประเทศไทย จบการศึกษาระดับปริญญาตรีจาก คณะการสื่อสารมวลชน สาขาวิชาสื่อสารการบันเทิง มหาวิทยาลัยเชียงใหม่ ก่อนเข้าสู่วงการบันเทิงฐิตินันท์ได้เป็นแม่ค้าขายเสื้อผ้าหลังจากนั้นได้เข้ามาฝึกงานที่กรุงเทพและได้รู้จักกับโมเดลลิงคนหนึ่งซึ่งพาเธอไปแคสติงและได้แสดงภาพยนตร์โฆษณาต่าง ๆ มากมายจนได้รับโอกาสให้มาแสดงละครโดยเริ่มจากการรับบท ดาว ในซิทคอมเรื่อง "ครอบครัวตัวสลับ" ทางช่องทรูโฟร์ยู หลังจากนั้นได้รับโอกาสให้แสดงละครโทรทัศน์เรื่องแรกทางช่อง 3 SD คือเรื่อง "เหยื่อพยาบาท" รับบท เจิน สาวชอบเพ้อฝัน ร่าเริงแจ่มใส แต่เป็นคนขี้อิจฉา ซึ่งถือว่าละครโทรทัศน์เรื่องนี้ทำให้เธอได้ก้าวมาเป็นนักแสดงอย่างเต็มตัว
ชีวิตหลังความตาย

ชีวิตหลังความตาย  เป็นมโนทัศน์ซึ่งเป็นสารัตถะอัตลักษณ์ในปัจเจกบุคคลหรือกระแสสำนึกที่ยังสำแดงอยู่หลังกายหยาบ(ร่างกาย)ได้ตายลง หลายความคิดเกี่ยวกับชีวิตหลังความตายเชื่อว่าส่วนสารัตถะปัจเจกบุคคลซึ่งมีชีวิตอยู่หลังตายลงนั้นอาจเป็นธาตุบางส่วน หรือมักเข้าใจว่าเป็นวิญญาณหรือในภาษาอังกฤษตรงกับคำว่าสปิริตที่ทั้งหมดของปัจเจกบุคคลหลังตายลงแต่ยังไม่ใช่จุดสิ้นสุดเนื่องจากมีบางอย่างซึ่งนำพาสารัตถะปัจเจกบุคคลนั้นๆไปด้วย และอาจปรากฏเอกลักษณ์ส่วนบุคคล หรือดั่งที่มีปรากฏบันทึกไว้ในคำภีร์ฯเรียกว่านิพพานของกลุ่มศาสนาแบบอินเดีย(พราห์มและพุทธ)และ ชีวิตนิรันดร์ของกลุ่มศาสนาอับราฮัม(ยูดาย,คริสต์และอิสลาม) โดยความเชื่อในชีวิตหลังความตายซึ่งอาจเป็นไปตามธรรมชาติหรือเหนือธรรมชาติก็ตามตรงข้ามกับความเชื่อในความหลงลืมชั่วนิรันดร์ (eternal oblivion) 
ในบางทัศนะ การดำรงอยู่หลังความตายนี้เกิดในอาณาจักรสปิริต และในทัศนะที่ได้รับความนิยมอื่น ปัจเจกบุคคลอาจจุติใหม่ในโลกนี้และเริ่มวัฏจักรชีวิตใหม่อีกหน ซึ่งมักไม่มีความทรงจำจากชาติอดีตมาด้วย ในทัศนะอย่างหลังนี้ การเวียนว่ายตายเกิดอาจเกิดขึ้นซ้ำแล้วซ้ำเล่าจนกว่าปัจเจกนั้นจะเข้าสู่อาณาจักรสปิริตหรือโลกอื่น 
บางระบบความเชื่อ เช่นในประเพณีเอบราฮัม เชื่อว่าผู้ตายไปสู่ภพใดภพหนึ่งหลังเสียชีวิตตามที่พระเป็นเจ้าหรือคำพิพากษาของเทวดากำหนดโดยยึดตามกรรมหรือความเชื่อของผู้นั้นระหว่างที่ยังมีชีวิตอยู่ ในทางตรงข้าม ในระบบการกลับชาติเช่นในศาสนาแบบอินเดีย สภาพของการดำรงอยู่อย่างต่อเนื่องนั้นกำหนดโดยตรงจากการกระทำของปัจเจกบุคคลในชีวิตที่ยุติไปนั้นมากกว่าคำวินิจฉัยของสัตอื่น
แชนนอน เอลิซาเบธ

แชนนอน เอลิซาเบธ ฟาดอล  หรือชื่อที่ใช้ในการแสดงว่า แชนนอน เอลิซาเบธ  เกิดวันที่ 7 กันยายน ค.ศ. 1973 เธอเป็นนักแสดงหญิงชาวอเมริกัน 
เธอมีชื่อเสียงจากการแสดงภาพยนตร์ตลก เช่นเรื่อง "American Pie", "Scary Movie" and "Jay and Silent Bob Strike Back" รวมทั้งในภาพยนตร์สยองขวัญ อย่างเช่นเรื่อง "Jack Frost", "Thirteen Ghosts", "Cursed", and "Night of the Demons" อีกทั้งในช่วงปี 2000 และปี 2003 เธอได้เป็นนางแบบถ่ายภาพลงนิตยสาร "Maxim"
ตระกูลโบมง

ตระกูลนอร์มัน โบมง  หรือ โบมอนต์ หรือเป็นหนึ่งในตระกูลขุนนางแองโกลนอร์มันที่ยิ่งใหญ่ที่สุดที่มาฝังรากเหง้าในอังกฤษหลังการพิชิตอังกฤษของชาวนอร์มัน
ประวัติ.
รอเฌ เดอ โบมง ลอร์ด (แซเญอร์) แห่งปง-โอเดอแมร์, แห่งโบมง-เลอ-รอเฌ, แห่งบรียอน และแห่งวัตวีล แก่เกินกว่าที่จะไปต่อสู้ที่เฮสติงส์และอยู่ในนอร์ม็องดีเพื่อบริหารราชการและคุ้มกันนอร์ม็องดีในช่วงที่วิลเลียมออกไปรุกราน เขาได้รับดินแดนในเลสเตอร์เชอร์เป็นรางวัล รอแบร์ เดอ โบมง กงต์เดอเมอล็อง ที่บัญชาการปีกขวาของชาวนอร์มันในเฮสติงส์กลายเป็นเอิร์ลที่ 1 แห่งเลสเตอร์ น้องชายของเขา อ็องรี เดอ โบมง ได้รับการแต่งตั้งให้เป็นเอิร์ลแห่งวอริก
ในช่วงรัชสมัยของสตีเฟน ฝาแฝดกาเลร็องกับรอแบร์เป็นพันธมิตรที่ทรงอำนาจของกษัตริย์ และกาเลร็อง (ที่เป็นกงต์เดอเมอล็องอยู่แล้ว) ถูกแต่งตั้งเป็นเอิร์ลแห่งวูร์สเตอร์เป็นรางวัล
ที่ปรึกษาจากตระกูลโบมงมีความสำคัญต่อดยุคแห่งนอร์ม็องดีที่ต่อมากลายเป็นกษัตริย์แห่งอังกฤษ
ถนนพัทยา-นาเกลือ

ถนนพัทยา-นาเกลือ หรือในอดีตคือ ทางหลวงแผ่นดินหมายเลข 3132 ปัจจุบันอยู่ในความรับผิดชอบของเมืองพัทยา จังหวัดชลบุรี แยกออกจากถนนสุขุมวิทบริเวณข้างที่ว่าการอำเภอบางละมุง สิ้นสุดบริเวณวงเวียนปลาโลมา บรรจับกับถนนพัทยาเหนือ ถนนพัทยาสายสอง และถนนเลียบชาดหาดพัทยา
สถานที่สำคัญ
ตระกูลเบลเลียล

เบลเลียล  หรือ บาเยิล  เป็นตระกูลขุนนางที่มีต้นกำเนิดมาจากหมู่บ้านบาเยิลในปีการ์ดี พวกเขาครอบครองทรัพย์สินที่ดินในอังกฤษที่ได้รับมาในช่วงรัชสมัยของพระเจ้าวิลเลียมรูฟัส พวกเขาได้การอ้างสิทธิ์ในบัลลังก์แห่งสกอตแลนด์มาจากการแต่งงาน สมาชิกคนหนึ่งของตระกูล จอห์น เบลเลียล ได้รับการประกาศชื่อเป็นกษัตริย์แห่งสกอตแลนด์หลังการสืบทอดตำแหน่งที่ตกเป็นที่ถกเถียงหลังการสิ้นสุดของราชวงศ์ดันเคลด์ จอห์นถูกปลดออกจากตำแหน่ง และนำไปสู่สงครามแห่งอิสรภาพของชาวสกอตแลนด์ครั้งแรก บุตรชายของเขา เอ็ดเวิร์ด เบลเลียล ได้ควบคุมบัลลังก์สกอตแลนด์ในช่วงสั้น ๆ เช่นกัน ในช่วงสงครามแห่งอิสรภาพของชาวสกอตแลนด์ครั้งที่สอง เอ็ดเวิร์ดไม่มีทายาท และสายตรงของตระกูลสิ้นสุดลงที่เขา
รายชื่อประมุขของตระกูลเบลเลียล.
ทั้งจอห์นที่ 2 และเอ็ดเวิร์ดได้รับการสนับสนุนการอ้างสิทธิ์จากอังกฤษ ทั้งคู่ถูกปลดออกจากตำแหน่ง เอ็ดเวิร์ดตายโดยไร้ทายาท แต่ลูกหลานเบลเลียลสืบทอดสายเลือดต่อไปผ่านทางคริสติน เดอ ลินด์ซี (หลานสาวของจอห์นที่ 2) ที่แต่งงานกับอ็องเกร็องที่ 5 ลอร์ดแห่งกูซี เป็นลอร์ดแห่งกูซีและสุดท้ายก็กลายเป็นกษัตริย์บูร์บงแห่งฝรั่งเศสและสเปน
นิฮมบาชิ

นิฮมบาชิ  เป็นย่านหนึ่งในเขตชูโอ กรุงโตเกียว ในอดีตเป็นย่านธุรกิจที่สำคัญของโตเกียว ตั้งอยู่บริเวณสะพานนิฮงที่สร้างเชื่อมระหว่างสองฝั่งแม่น้ำนิฮมบาชิ ตั้งแต่คริสต์ศตวรรษที่ 17 ซึ่งในอดีตเป็นสะพานไม้ ก่อนที่จะปรับปรุงเป็นหินและโครงสร้างเหล็กแบบในปัจจุบัน มีอาณาเขตครอบคลุมทางทิศเหนือและทิศตะวันออกของสะพาน มีความสำคัญเป็นศูนย์กลางธุรกิจในอดีตก่อนที่จะมีการพัฒนาย่านธุรกิจใหม่อย่างย่านชิบูยะ และ ชินจูกุ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
รอแบร์ เดอ โบมง เอิร์ลที่ 1 แห่งเลสเตอร์

รอแบร์ เดอ โบมง เอิร์ลที่ 1 แห่งเลสเตอร์  หรือ รอแบร์แห่งเมอล็อง  เป็นขุนนางผู้ทรงอำนาจของอังกฤษและฝรั่งเศสที่ได้รับการยกย่องว่าเป็น “ผู้ชาญฉลาดที่สุดในยุคนั้นในละแวกตั้งแต่กรุงลอนดอนจนถึงกรุงเยรูซาเล็ม” นักพงศาวดารชื่นชมว่าเขาเป็นคนมีวาทศิลป์ หัวไว และได้เป็นที่ปรึกษาของกษัตริย์อังกฤษถึงสามคน คือ พระเจ้าวิลเลียมที่ 1, พระเจ้าวิลเลียมที่ 2 และพระเจ้าเฮนรีที่ 1
ประวัติ.
รอแบร์เป็นบุตรชายคนโตของรอเฌร์ เดอ โบมงกับอาเดอลีนแห่งเมอล็อง ธิดาของแวลร็องที่ 3 เคานต์แห่งเมอล็อง รอแบร์มีน้องชายคืออ็องรี เดอ โบมง เอิร์ลที่ 1 แห่งวอริก รอแบร์เกิดในช่วงระหว่างปี ค.ศ. 1040 ถึง ค.ศ. 1050 ที่นอร์ม็องดี 
ในปี ค.ศ. 1066 รอแบร์ติดตามวิลเลียมผู้พิชิตมาอังกฤษและทำหน้าที่เป็นผู้ควบคุมกองทหารราบทางปีกซ้ายในยุทธการที่เฮสติงส์ ชัยชนะที่เฮสติงส์ทำให้เขาได้รับรางวัลเป็นแมเนอร์กว่า 91 แห่งและกลายเป็นที่ปรึกษาที่พระเจ้าวิลเลียมไว้ใจที่สุด 
ในปี ค.ศ. 1081 มารดาของรอแบร์ถึงแก่กรรม รอแบร์ได้สืบทอดยศเคานต์แห่งเมอล็องในนอร์ม็องดี รวมถึงยศไวน์เคานต์แห่งอีวรีและลอร์ดแห่งนอร์ตัน เขาได้ถวายความเคารพต่อพระเจ้าฟีลิปที่ 1 แห่งฝรั่งเศสในนามตัวแทนทรัพย์สินที่ดินที่ถือครองในฝรั่งเศสและได้ครองที่นั่งเป็นขุนนางฝรั่งเศสในการประชุมสภาที่ปัวซี
รอแบร์กับอ็องรีผู้เป็นน้องชายเป็นหนึ่งในคณะผู้ติดตามกษัตริย์ไปล่าสัตว์ในนิวฟอเรสต์ในครั้งที่พระเจ้าวิลเลียมรูฟัสได้รับบาดเจ็บอย่างปริศนาจนสวรรคตในวันที่ 2 สิงหาคม ค.ศ. 1100 ต่อมาเขาได้ปฏิญาณตนจงรักภักดีต่อพระเจ้าเฮนรีที่ 1 แห่งอังกฤษ พระอนุชาของพระเจ้าวิลเลียมรูฟัส ในปี ค.ศ. 1107 พระเจ้าเฮนรีที่ 1 ได้ตั้งเขาเป็นเอิร์ลแห่งเลสเตอร์
ในตอนที่พระเจ้าวิลเลียมรูฟัสสวรรคต กีโยม เคานต์แห่งเอเวรอและราล์ฟ เดอ กงเชได้เข้ารุกรานทรัพย์สินที่ดินในนอร์ม็องดีของรอแบร์ โดยอ้างความเท็จว่ารอแบร์ได้ให้คำแนะนำบางอย่างแก่กษัตริย์จนทำให้พวกตนได้รับความเสียหาย การรุกรานของทั้งคู่ประสบความสำเร็จเนื่องจากปล้นสิ่งต่างๆ ได้ไปมากมาย
จากบันทึกของเฮนรีแห่งฮันติงดอน รอแบร์ถึงแก่กรรมจากความอับอายที่ถูกเอิร์ลคนหนึ่งหลอกเอาตัวหญิงที่เขาแต่งงานด้วยไป โดยไม่รู้ว่านางรู้เห็นเป็นใจหรือถูกบังคับพาตัวไป ทั้งนี้หลังรอแบร์ถึงแก่กรรมในปี ค.ศ. 1118 อิซาแบล ภรรยาของรอแบร์ได้แต่งงานใหม่กับกีโยม เดอ วาเรน เอิร์ลที่ 2 แห่งเซอร์รีย์
ครอบครัว.
ในปี ค.ศ. 1096 รอแบร์สมรสกับอิซาแบลแห่งเวร์ม็องดัว บุตรสาวของอูก มักนุสและเป็นผู้ดีในตระกูลขุนนางฝรั่งเศส โดยรอแบร์มีอายุอยู่ในวัยห้าสิบในตอนที่สมรส ส่วนเจ้าสาวมีอายุเพียง 11 ปี มุขนายกอิโวไม่ยอมให้ทั้งคู่สมรสกับเนื่องจากทั้งคู่จัดเป็นญาติที่มีสายเลือดใกล้ชิดกัน แต่บิดาของอิซาแบลเกลี้ยกล่อมจนมุขนายกอิโวยอม ทั้งคู่จึงได้สมรสกันในเดือนเมษายน ค.ศ. 1096 หลังสมรสรอแบร์ได้ออกเดินทางไปทำสงครามครูเสด 
รอแบร์กับอิซาแบลมีบุตรด้วยกัน คือ
มหาวิทยาลัยสต็อกโฮล์ม

มหาวิทยาลัยสต็อกโฮล์ม  เป็นมหาวิทยาลัยของรัฐตั้งอยู่ที่เมืองสต็อกโฮล์ม ประเทศสวีเดน เริ่มจากการก่อตั้งเป็นวิทยาลัยในปี ค.ศ. 1878 และได้รับการสถาปนาเป็นมหาวิทยาลัยในปี ค.ศ.1960 
มหาวิทยาลัยสต็อกโฮล์มเปิดสอนในสองสาขาวิชา คือ สาขาวิทยาศาสตร์ธรรมชาติ (Natural Sciences) และสาขามนุษยศาสตร์และสังคมศาสตร์ (Humanity and Social sciences) มีนักศึกษาเต็มเวลามากกว่า 34,000 คนใน 4 คณะ คือ คณะนิติศาสตร์ คณะมนุษยศาสตร์ คณะคณิตศาสตร์ และคณะวิทยาศาสตร์ธรรมชาติ เป็นหนื่งในมหาวิทยาลัยขนาดใหญ่ของประเทศในกลุ่มสแกนดิเนเวีย และจัดอยู่ใน 100 ลำดับแรกของมหาวิทยาลัยชั้นนำของโลกที่จัดโดย ARWU
มหาวิทยาลัยสต็อกโฮล์ม ได้รับการยกสถานะเป็นมหาวิทยาลัยในปี ค.ศ. 1960 และกลายเป็นมหาวิทยาลัยที่เก่าแก่เป็นอันดับที่ 4 ของประเทศสวีเดน โดยมีพันธกิจเพื่อการสอนและทำวิจัยเป็นหลักให้แก่สังคมในวงกว้าง
ประวัติ.
จุดเริ่มต้นของการก่อตั้งมหาวิทยาลัยเกิดขึ้นในปี ค.ศ. 1865 (พ.ศ. 2408) โดยสภามณฑลสต็อกโฮล์มต้องการที่จะก่อตั้งสถาบันการศึกษาระดับสูงในเมืองหลวงของประเทศ ในปี ค.ศ. 1969 ได้จัดตั้ง Stockholm University College Association เพื่อที่จะสานต่อการจัดตั้งและมีพันธกิจคือจะไม่ล้มเลิกจนกว่ามหาวิทยาลัยจะถูกก่อตั้งขึ้นและดำเนินการต่อไปในอนาคตได้
ในปี ค.ศ. 1877 ได้มีการบันทึกข้อตกลงการก่อตั้งมหาวิทยาลัยในเดือนพฤษภาคม และมีการทำการสอนครั้งแรกในครั้งแรกในฤดูใบไม้ผลิในปีถัดไป
ในปี ค.ศ. 1878 เริ่มมีการสอนในสาขาวิชาวิทยาศาสตร์ธรรมชาติให้กับประชาชนที่สนใจ หนี่งในประวัติที่น่าสนใจในช่วงแรกเริ่มของการก่อตั้งมหาวิทยาลัยได้มีการแต่งตั้ง โซเฟีย คาวาเลฟสกายา (Sofia Kavalevskaya) ให้เป็นคณบดีคณะคณิตศาสตร์ในปี ค.ศ. 1889 โซเฟีย เป็นสตรีนักคณิตศาสตร์ที่มีความสามารถไม่แพ้บุรุษแต่ในยุคที่ความสามารถทางวิชาการได้ถูกกีดกันให้อยู่เฉพาะในกลุ่มผู้ชาย การที่มหาวิทยาลัยแต่งตั้งเธอ ทำให้โซเฟียกลายเป็นสตรีคนที่ 3 ที่ดำรงตำแหน่งศาสตราจารย์ในระดับมหาวิทยาลัยในยุโรป
ปี ค.ศ. 1904 มหาวิทยาลัยได้เริ่มมีการประสาทปริญญาทางการศึกษาอย่างเป็นทางการ ที่ตั้งของมหาวิทยาลัยเริ่มแรกตั้งอยู่ในใจกลางกรุงสต็อกโฮล์ม แต่ต่อมามีการเรียนการสอนที่มากขึ้นทำให้พื้นที่ที่มีอยู่แคบลง ในปี ค.ศ. 1970 ได้มีการย้ายที่ทำการไปยังสถานที่ใหม่ทางทิศเหนือของกรุงสต็อกโฮล์มที่กว้างขวางกว่าเดิม และได้ใช้เป็นที่ตั้งของมหาวิทยาลัยมาจนถึงปัจจุบัน
สถาบันและหลักสูตร.
มหาวิทยาลัยเปิดสอนและทำวิจัยทางด้านสาขาวิทยาศาสตร์ธรรมชาติและสาขามนุษยศาสตร์ สังคมวิทยา แบ่งการสอนออกเป็น 4 คณะ 65 ภาควิชา รวมไปถึงสถาบันและศูนย์ต่างๆทางด้านมนุษยวิทยา วิทยาศาสตร์ธรรมชาติ สังคมวิทยา และกฎหมาย ทั้งในระดับปริญญาบัณฑิตและบัณฑิตศึกษา โดยมีหลักสูตรระดับปริญญาบัณฑิตเต็มเวลามากกว่า 200 หลักสูตร หลักสูตรปริญญาโท 65 หลักสูตร และระดับปริญญาเอก มีรายวิชาที่เปิดสอน (course) กว่า 1,900 รายวิชา
อันดับมหาวิทยาลัย.
ในปี 2017 มหาวิทยาลัยสต็อกโฮล์มถูกจัดอยู่ในอันดับที่ 74 ของโลก จากการจัดอันดับโดย Academic Ranking of World Universities หรือ ARWU ของมหาวิทยาลัยเซี่ยงไฮ้เจียวทง
การจัดอันดับโดย The Times Higher Education หรือ THE ในปี 2018 มหาวิทยาลัยสต็อกโฮล์มถูกจัดอยู่ในอันดับ 134 ของมหาวิทยาลัยทั่วโลก
การจัดลำดับโดย QS World University Ranking อยู่ในลำดับภาพรวมที่ 200 เมื่อแยกตามสาขาจะอยู่ในอันดับที่ 65 ในสาขาสังคมวิทยา อันดับที่ 150 ในสาขาวิทยาศาสตร์ธรรมชาติ อันดับที่ 235 ในสาขาวิทยาศาสตร์สุขภาพและการแพทย์ อันดับที่ 107 ในสาขาศิลปและมนุษยศาสตร์ อันดับที่ 261 ในสาขาวิศวกรรมศาสตร์และเทคโนโลยี
ตระกูลเดอ แคลร์

ตระกูลเดอ แคลร์  เป็นตระกูลขุนนางที่ทรงอำนาจของอังกฤษที่ครองตำแหน่งเอิร์ลแห่งเพมโบรก, ฮาร์ตฟอร์ด และกลอสเตอร์หลายครั้งด้วยกัน
พวกเขาสืบเชื้อสายมาจากริชาร์ด ฟิตซ์ชิลแบต์ ลอร์ดแห่งแคลร์ เครือญาติของพระเจ้าวิลเลียมผู้พิชิตที่ติดตามพระองค์มาอังกฤษในช่วงการพิชิตอังกฤษของชาวนอร์มัน เพื่อเป็นรางวัลตอบแทนการรับใช้ ริชาร์ดได้รับดินแดนในซัฟโฟล์กที่มีศูนย์กลางอยู่ที่หมู่บ้านแคลร์ เป็นผลให้ริชาร์ดกับลูกหลานมีชื่อว่า "เดอ แคลร์" หรือ "แห่งแคลร์"
จุดกำเนิด.
ตระกูลเดอ แคลร์ในสายเพศชายสืบเชื้อสายมาจากชิลแบต์ เคานต์แห่งบริโยนน์ ที่มีพ่อคือชูฟเฟรย์ เคานต์แห่งยู ซึ่งเป็นบุตรชายนอกสมรสของริชาร์ดที่ 1 ดยุคแห่งนอร์ม็องดีที่มีกับภรรยาลับไม่ทราบชื่อ ชิลแบต์ เดอ บริโยนน์เป็นหนึ่งในผู้พิทักษ์ของวิลเลียมที่ 2 ที่กลายเป็นดยุคแห่งนอร์ม็องดีในวัยเด็กในปี ค.ศ. 1035 เมื่อชิลแบต์ถูกสังหารในปี ค.ศ. 1039 หรือไม่ก็ 1040 บุตรชายน้อยของเขา บาลด์วินกับริชาร์ด ฟิตซ์ชิลแบต์ หนีไปหาบาลด์วินที่ 5 เคานต์แห่งฟลานเดอส์พร้อมกับผู้พิทักษ์ของพวกตน ทั้งคู่กลับมานอร์ม็องดีเมื่อวิลเลียมแต่งงานกับบุตรสาวของบาลด์วินในปี ค.ศ. 1053 และวิลเลียมรับพวกเขากลับมาด้วยความยินดีอย่างยิ่ง หลังการพิชิตอังกฤษ ริชาร์ด ฟิตซ์ชิลแบต์ได้ทรัพย์ทรัพย์สินที่ดินมากมาย ที่เด่นๆ ก็คือแคลร์กับทอนบริดจ์ ทำให้ตระกูลที่เขาตั้งขึ้นมามักถูกนักประวัติศาสตร์เรียกว่า "เดอ แคลร์ (แห่งแคลร์)"
ไทยลีก 4 ฤดูกาล 2561 – โซนภาคตะวันออก

ไทยลีก 4 ฤดูกาล 2561 โซนภาคตะวันออก เป็นส่วนหนึ่งของการแข่งขันไทยลีก 4 ฤดูกาล 2561 ซึ่งเป็นการแข่งขันในระดับที่ 4 ในระบบลีกของฟุตบอลไทย และเป็นการแข่งขันฤดูกาลที่ 10 นับตั้งแต่ก่อตั้งลีกภูมิภาคในฤดูกาล 2552
สโมสรที่เข้าร่วมแข่งขัน.
ฤดูกาล 2561 มี 10 สโมสรเข้าแข่งขันในโซนภาคตะวันออก ได้แก่
สถิติประจำฤดูกาล.
ผู้ทำประตูสูงสุด.
สถิตินับถึงวันที่ 26 สิงหาคม พ.ศ. 2561 ซึ่งเป็นวันสุดท้ายของการแข่งขันในโซนภาคตะวันออก
การทำแฮตทริก.
ในการแข่งขันไทยลีก 4 โซนภาคตะวันออกมีการทำแฮตทริกเกิดขึ้น 5 ครั้ง โดยเป็นผลงานของผู้เล่นไทยทั้งหมด ได้แก่
ไทยแลนด์ไฟฟ์ 2018

ไทยแลนด์ไฟฟ์ 2018 เป็นการแข่งขันฟุตซอล ที่จัดขึ้น ในระหว่างวันที่ 20 ถึง 23 ตุลาคม พ.ศ. 2561 ณ อินดอร์ สเตเดียม หัวหมาก ประเทศไทย
ครั้งนี้จะประกอบไปด้วยเจ้าภาพ ไทย และสามทีมรับเชิญ. สามทีมนั้นที่ได้รับเชิญ คือ อุซเบกิสถาน, มาเลเซีย และ อังกฤษ.
เครซีแท็กซี

เครซีแท็กซี  เป็นชุดวิดีโอเกมแนวแข่งรถเก็บคะแนนที่พัฒนาขึ้นโดยฮิตเมคเกอร์ และวางจำหน่ายโดยเซก้า วิดีโอเกมแรกปรากฏในรูปแบบเกมตู้ในปี 1999 และประสบความสำเร็จเป็นอย่างมากทำให้เซก้าได้พอร์ตเวอร์ชันเกมตู้ลงไปยังคอนโซลดรีมแคสต์ในปี 2000 ทำให้เป็นวิดีโอเกมจากคอนโซลดรีมแคสต์ที่ขายดีเป็นอันดับสามในสหรัฐโดยมียอดขายมากกว่าหนึ่งล้านชุด เกมต่อมาได้ถูกพอร์ตลงเพลย์สเตชัน 2, นินเทนโดเกมคิวบ์ และพีซี กับภาคต่อยังปรากฏบนเอกซ์บอกซ์, เกมบอยอัดวานซ์ และ เพลย์สเตชันพอร์เทเบิล
ในแต่ละเกมผู้เล่นจะถูกรับบทเป็นคนขับรถแท็กซี่ที่ต้องสะสมเงินโดยการส่งผู้โดยสารไปยังจุดหมายปลายทางของพวกเขาในเวลาที่เร็วที่สุดที่เป็นไปได้ และโชว์ท่าผาดโผนต่าง ๆ เพื่อรับเงินโบนัสเพิ่ม ก่อนที่เวลาจะหมดลง แฟรนไชส์ได้รับการยอมรับจากการออกแบบเกมเพลย์ที่ล้ำสมัยซึ่งง่ายต่อการเรียนรู้ แต่ยากที่จะควบคุม การใช้โฆษณาในเกม และเพลงประกอบโดยวงดิออฟสปริง และ Bad Religion การจดสิทธิบัตรกลไกของเกมเพลย์หลักโดยเซก้า นำไปสู่คดีอย่างน้อยหนึ่งคดีในเกม "" ซึ่งได้รับการตัดสินจากศาลแล้ว
อเมริกันพาย แอ้มสาวให้ได้ก่อนปลายเทอม

อเมริกันพาย แอ้มสาวให้ได้ก่อนปลายเทอม (อังกฤษ: American Pie) เป็นภาพยนตร์ตลกทางเพศ ออกฉายในปี ค.ศ. 1999 เขียนบทโดย อดัม เฮิร์ซ กำกับโดยพี่น้องตระกูลไวท์ซ ภาพยนตร์เรื่องนี้เป็นภาพยนตร์ภาคแรกของ ภาพยนตร์ชุด "อเมริกันพาย" ภาพยนตร์เรื่องนี้มีภาคต่ออีก 3 ภาค คือ "American Pie 2" (2001), "American Wedding" (2003), และ "American Reunion" (2012).
และด้วยความสำเร็จจากภาพยนตร์เรื่อง "American Reunion" ทางทีมผู้สร้างจึงคิดเริ่มจะสร้างภาพยนตร์เรื่อง "American Pie 5" และประกาศว่าจะเริ่มสร้างในปี 4 สิงหาคม 2012
เนื้อเรื่อง.
เรื่องราวกล่าวถึงกลุ่มนักเรียนวัยรุ่นชาวอเมริกันที่อยู่ในช่วงในช่วงหัวเลี้ยวหัวต่อของการเติบโตเป็นผู้ใหญ่ที่เต็มไปด้วยความสนุกสนาน ทั้งด้านชีวิต ความรัก และประสบการณ์ทางเพศ จิม เป็นอีกหนึ่งหนุ่มที่ยังบริสุทธิ์ เพื่อนๆจึงวางแผนให้เขามีเพศสัมพันธ์กับนักเรียนต่างชาติอย่าง นาเดีย แต่ก็ไม่สำเร็จ ดังนั้น พวกเขาจึงเปลี่ยนให้ จิม ลองมีความสัมพันธ์กับมิเชลล์ นักดนตรีวงดุริยางค์สาวประจำโรงเรียน แต่แล้วจิมก็ตระหนักได้ว่า ทุกสิ่งทุกอย่างที่เขาอยากรู้เกี่ยวกับเซ็กซ์นั้น เขาต้องเริ่มต้นที่พายแอปเปิ้ล ทางด้านเควิน ไม่ต้องการอะไรมากไปกว่าการเอาอกเอาใจวิกกี้ แฟนสาวที่เขารัก ส่วนอ๊อซ นักกีฬาหนุ่มหล่อก็พยายามเอาชนะใจอีเธอร์ นักร้องประสานเสียงคนสวย ถึงแม้จะยากเย็นเพียงใดก็ตาม
เจ้าหญิงโอลกาแห่งกรีซและเดนมาร์ก

เจ้าหญิงโอลกาแห่งกรีซและเดนมาร์ก (ประสูติเมื่อวันที่ 11 มิถุนายน พ.ศ. 2446) ณ ประเทศกรีซ เป็นพระธิดาพระองค์ใหญ่ใน เจ้าชายนิโคลัสแห่งกรีซและเดนมาร์ก กับ แกรนด์ดัชเชสเยเลนา วลาดีมีรอฟนาแห่งรัสเซีย เป็นพระราชนัดดาใน พระเจ้าจอร์จที่ 1 แห่งกรีซ ส่วนพระมารดาของพระองค์นั้นเป็นพระราชนัดดาใน จักรพรรดิอะเลคซันดร์ที่ 2 แห่งรัสเซีย สถานทางการเงินของครอบครัวพระองค์นั้นไม่ดีนัก และถูกเนรเทศออกประเทศขณะพระองค์มีพระชันษาเพียง 11 ชันษา โดยเสด็จไปประทับ ณ ประเทศฝรั่งเศส 
เสกสมรส.
เจ้าหญิงโอลกาเคยทรงคบหาดูใจกับ สมเด็จพระเจ้าเฟรเดอริกที่ 9 แห่งเดนมาร์ก จนความสัมพันธ์ของทั้ง 2 ยุติลงเมื่อพ.ศ. 2465 ก่อนจะเสกสมรสกับ เจ้าชายพอลแห่งยูโกสาเวีย เมื่อวันที่ 22 ตุลาคม พ.ศ. 2466 ในเบลเกรด รับพระราชทานพระอิสริยยศ เจ้าหญิงแห่งยูโกสลาเวีย พระชายา โอลกามีพระบุตรดังนี้
หลังจากการลอบสังหารของสมเด็จพระเจ้าอเล็กซานเดอร์ที่ 1 แห่งยูโกสลาเวีย พระสวามีของพระองค์ได้รับการแต่งตั้งเป็นผู้สำเร็จราชการแทนพระองค์ จนสมเด็จพระเจ้าปีเตอร์ที่ 2 แห่งยูโกสลาเวีย บรรลุนิติภาวพสามารถขึ้นครองราชย์ได้ ในเดือนกันยายน พ.ศ 2484
เจ็ตเซ็ตเรดิโอ

เจ็ตเซ็ตเรดิโอ  หรือชื่อที่วางจำหน่ายในอเมริกาเหนือคือ เจ็ตไกรนด์เรดิโอ  เป็นชุดวิดีโอเกมแพลตฟอร์มแอ็กชันกีฬา ที่พัฒนาขึ้นโดยสมายล์บิต และวางจำหน่ายโดยเซก้า สำหรับเครื่องเกมคอนโซลดรีมแคสต์ในปี 2000 โดยผู้เล่นจะควบคุมกลุ่มคนหนุ่มสาวที่เล่นสเก็ตอินไลน์ในกรุงโตเกียวโดยบังเอิญ, พ่นภาพกราฟฟิตี และหลบหนีเจ้าหน้าที่ "เจ็ตเซ็ตเรดิโอ" เป็นหนึ่งในวิดีโอเกมแรกที่ใช้ภาพเฉดเซลซื่งให้ภาพเหมือนการ์ตูน
วิดีโอเกมเวอร์ชันโดย Vicarious Visions ได้รับการเผยแพร่โดย THQ สำหรับเกมบอยอัดวานซ์ในวันที่ 26 มิถุนายน 2003 ในอเมริกาเหนือและวันที่ 20 กุมภาพันธ์ 2004 ในยุโรป วิดีโอเกมภาคต่อ "เจ็ตเซ็ตเรดิโอฟิวเจอร์" ได้รับการเผยแพร่ในปี 2002 สำหรับเอกซ์บอกซ์ และในปี 2012 วิดีโอเกมได้รับการพอร์ตลงหลายแพลตฟอร์มด้วยความละเอียดสูงซึ่งได้รับการเผยแพร่สำหรับหลายแพลตฟอร์ม
เจ้าหญิงเอลิซาเบธแห่งกรีซและเดนมาร์ก

เจ้าหญิงเอลิซาเบธแห่งกรีซและเดนมาร์ก  ประสูติเมื่อวันที่ 24 พฤษภาคม 2447 ประเทศกรีซ เป็นพระธิดาพระองค์รองใน สมเด็จเจ้าฟ้าชายนีโคลัส กับ แกรนด์ดัชเชสเยเลนา วลาดีมีรอฟนาแห่งรัสเซีย เป็นพระราชนัดดาใน พระเจ้าจอร์จที่ 1 แห่งกรีซ ส่วนพระมารดาของพระองค์นั้นเป็นพระราชนัดดาใน จักรพรรดิอะเลคซันดร์ที่ 2 แห่งรัสเซีย สถานทางการเงินของครอบครัวพระองค์นั้นไม่ดีนัก และถูกเนรเทศออกประเทศขณะพระองค์มีพระชันษาเพียง 9 ชันษา โดยเสด็จไปประทับ ณ ประเทศฝรั่งเศส 
เสกสมรส.
เจ้าหญิงเอลิซาเบธแห่งกรีซและเดนมาร์ก ทรงเสกสมรสกับ คาร์ล ธีโอดอร์ เคานต์แห่งเทอร์ริง-เยทเทินบัคเมื่อวันที่ 10 มกราคม 2477 โดยพระสวามีของพระองค์นั้นเป็นพระภาคิไนยใน เอลิซาเบธแห่งบาวาเรีย สมเด็จพระราชินีแห่งเบลเยียม ทรงมีพระบุตร 2 พระองค์คิอ
เจ้าหญิงเอลิซาเบธ สิ้นพระชนม์ลงด้วยพระโรคมะเร็ง เมื่อวันที่ 11 มกราคม 2498 สิริพระชันษา 50 ชันษา
เครือข่ายอุทยานธรณีโลก

เครือข่ายอุทยานธรณีโลก  คือแผนงานที่องค์การศึกษา วิทยาศาสตร์ และวัฒนธรรมแห่งสหประชาชาติหรือยูเนสโก จัดตั้งขึ้นเมื่อปี พ.ศ. 2541 โดยมีจุดประสงค์เพื่อส่งเสริมและอนุรักษ์มรดกทางธรณีวิทยาของโลก ตลอดจนสนับสนุนการวิจัยและพัฒนาอย่างยั่งยืนของชุมชนที่เกี่ยวข้อง
ในส่วนของประเทศไทย องค์การยูเนสโกได้ประกาศให้เป็นอุทยานธรณีสตูล เป็นอุทยานธรณีโลกแห่งแรกของประเทศในปี พ.ศ. 2561 และอุทยานธรณีโคราชได้รับการรับรองให้เป็นอุทยานธรณีโลกแห่งที่สองของประเทศในวันที่ 17 พฤษภาคม พ.ศ. 2566 
รายชื่ออุทยานธรณีแบ่งตามประเทศและทวีป.
รายชื่ออุทยานธรณี
Note * Kula Volcanic Geopark designated in 2013 was extended and renamed as Kula Salihli in 2020
นายกองค์การเขตบริหารพิเศษฮ่องกง

ผู้บริหารสูงสุดเขตบริหารพิเศษฮ่องกง หรือนิยมเรียกย่อว่า นายกฮ่องกง (香港特首) เป็นประมุขของเขตบริหารพิเศษฮ่องกงและเป็นผู้นำสูงสุดขององค์การเขตบริหารพิเศษฮ่องกง ตำแหน่งนายกฮ่องกงได้รับการสถาปนาในปี 1997 เมื่อมีการส่งมอบฮ่องกงคืนให้แก่ประเทศจีน เพื่อแทนที่ตำแหน่งผู้ว่าราชการฮ่องกงสมัยอยู่ภายใต้การปกครองของสหราชอาณาจักร
โพแทสเซียมไบทาร์เทรต

โพแทสเซียมไบทาร์เทรต  หรือ ครีมทาร์ทาร์ (cream of tartar) เป็นเกลือกรดโพแทสเซียมของกรดทาร์ทาริก มีสูตรเคมีคือ KC4H5O6 ลักษณะเป็นของแข็งสีขาวหรือผลึกไม่มีสี ไม่มีกลิ่น มีรสเปรี้ยวเล็กน้อย โพแทสเซียมไบทาร์เทรตเป็นผลิตผลพลอยได้จากการหมักน้ำองุ่นเพื่อทำไวน์ ในทางอาหารใช้เป็นสารให้ความคงตัว สารป้องกันการจับเป็นก้อน สารให้ความข้นเหนียวและเป็นส่วนผสมในผงฟู นอกจากนี้ยังสามารถผสมกับน้ำส้มสายชูหรือน้ำมะนาว ใช้เป็นสารทำความสะอาดเครื่องโลหะได้
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ไทยลีก 4 ฤดูกาล 2561 – โซนภาคใต้

ไทยลีก 4 (Thai League) ฤดูกาล 2561 โซนภาคใต้ เป็นส่วนหนึ่งของการแข่งขันไทยลีก 4 ฤดูกาล 2561 ซึ่งเป็นการแข่งขันในระดับที่ 4 ในระบบลีกของฟุตบอลไทย และเป็นการแข่งขันฤดูกาลที่ 10 นับตั้งแต่ก่อตั้งลีกภูมิภาคในปี พ.ศ. 2552
สโมสรที่เข้าร่วมแข่งขัน.
ฤดูกาล 2561 มี 8 สโมสรเข้าแข่งขันในโซนภาคใต้ ได้แก่
หมายเหตุ:
สถิติประจำฤดูกาล.
ผู้ทำประตูสูงสุด.
สถิตินับถึงวันที่ 25 สิงหาคม พ.ศ. 2561 ซึ่งเป็นวันสุดท้ายของการแข่งขันในโซนภาคใต้
การทำแฮตทริก.
ในการแข่งขันไทยลีก 4 โซนภาคตะวันออกมีการทำแฮตทริกเกิดขึ้น 2 ครั้ง ได้แก่
เจ้าหญิงเอลิซาเบธแห่งยูโกสลาเวีย

เจ้าหญิงเอลิซาเบธแห่งยูโกสลาเวีย  ประสูติเมื่อวันที่ 7 เมษายน 2479 ณ เบลเกรด ประเทศเซอร์เบีย เป็นพระธิดาพระองค์สุดท้องและพระองค์เดียวใน เจ้าชายพอลแห่งยูโกสลาเวีย กับ เจ้าหญิงโอลกาแห่งกรีซและเดนมาร์ก เป็นพระนัดดาใน เจ้าชายนิโคลัสแห่งกรีซและเดนมาร์ก พระราชปนัดดาใน พระเจ้าจอร์จที่ 1 แห่งกรีซ เป็นพระภาคิไนยใน เจ้าหญิงเอลิซาเบธแห่งกรีซและเดนมาร์ก ซึ่งเป็นพระมารดาทูลหัวของพระองค์ และ เจ้าหญิงมารีนา ดัชเชสแห่งเคนต์ เป็นพระญาติชั้นที่ 1 ใน เจ้าชายเอ็ดเวิร์ด ดยุกแห่งเคนต์ เจ้าหญิงอเล็กซานดรา เดอะออนะระเบิล เลดีโอกิลวี เจ้าชายไมเคิลแห่งเคนต์ ด้านการศึกษา ทรงได้รับการศึกษาในเคนยาที่สหราชอาณาจักรและสวิตเซอร์แลนด์ ในที่สุดทรงศึกษาประวัติศาสตร์ของศิลปะในปารีส ทรงสามารถรับสั่งภาษาอังกฤษ , ฝรั่งเศส , สเปน , อิตาลีและเซอร์เบียได้
เสกสมรส.
เจ้าหญิงเอลิซาเบธ ทรงเสกสมรสครั้งแรกกับ ฮาร์วาร์ด โออเซ็นเบิร์ก ในปี 2504 มีพระบุตร 2 คน คือ 
ก่อนจะหย่าร้างในปี 2506 และเสกสมรสครั้งที่ 2 กับ นีล บัลโฟร์ เมื่อวันที่ 23 กันยายน 2512 และหย่าจากกันในเดือนพฤศจิกายน 2521 มีพระบุตร 1 คน คือ 
และเสกสมรสครั้งที่ 3 กับ มานูเอล อูโลอา อีเลียส ในปี 2530 และหย่าจากกันในปี 2532 ไม่มีพระบุตร
ริซ อาห์เมด

ริซ อาห์เมด (อังกฤษ: Riz Ahmed) เกิดเมื่อวันที่ 1 ธันวาคม ค.ศ. 1982 เป็นศิลปินชาวอังกฤษ-ปากีสถาน เกิดที่เมืองลอนดอน ประเทศอังกฤษ โดยเป็นทั้งนักแสดง นักร้องแรป และนักกิจกรรม รู้จักด้วยอีกชื่อในวงการ คือ ริซ เอ็มซี (Riz MC) โดยชื่อตอนเกิด ชื่อ ริซวาน อาห์เมด (Rizwan Ahmed)
ประวัติการแสดง ริซ ชนะรางวัลเอ็มมี โดยริซเคยได้รับเสนอชื่อเข้ารับรางวัลต่าง ๆ มากมาย อาทิ รางวัลโกลเดนโกลบ 1 ครั้ง รางวัล BIFA (British Inpedendent Film Awards) 3 ครั้ง รางวัล Screen Actors Guild Award 1 ครั้ง และรางวัลเอ็มมีถึง 2 ครั้งด้วยกัน
ด้านการศึกษา ริซ จบการศึกษาระดับปริญญาตรีจากมหาวิทยาลัยออกซฟอร์ด สาขาปรัชญาการเมืองและเศรษฐศาสตร์ ในปี ค.ศ. 2004 หลังจากนั้นได้เข้าศึกษาด้านการแสดงที่โรงเรียน Central School of Speech and Drama ที่ University of Lon ในกรุงลอนดอน[1]
ผลงานด้านภาพยนตร์ของริซ ได้แก่ The Road to Guantanamo (2006), Shifty (2008), Rage (2009), Centurion (2010), Four Lions (2011), Black Gold (2011), Trishna (2012), III Manors (2012), The reluctant Fundamentalist (2013), Closed Circuit (2013), Nightcrawler (2014), Rogue One: A Star Wars Story (2016), Jason Bourne (2016), City of Tiny Lights (2016), Una (2017), Venom (2018) และ The Sisters Brothers (2018)[2]
จอห์น ฮอลแลนด์ โรส

จอห์น ฮอลแลนด์ โรส  เป็นนักประวัติศาสตร์ชาวอังกฤษ เกิดเมื่อ 28 มิถุนายน 1885 และเสียชีวิตเมื่อ 3 มีนาคม 1942 เขาเคยได้รับตำแหน่ง Vere Harmsworth Professor of Imperial and Naval History ที่มหาวิทยาลัยแคมบริดจ์ระหว่างปี 1919 ถึง 1934 ซึ่งออกมาจากการเกษียณอายุ เขาเขียนหนังสือประวัติศาสตร์เรื่อง "The Development of the European Nations" รวมถึงยังเขียนเรื่องชีวประวัติของ วิลเลียม พิตต์ ผู้เยาว์ และ นโปเลียน โบนาปาร์ต และงานเขียนเกี่ยวกับประวัติศาสตร์อีกมากมาย
สหภาพจักรยานระหว่างประเทศ

สหภาพจักรยานระหว่างประเทศ  เป็นองค์การที่ทำหน้าที่บริหารกิจการกีฬาจักรยาน โดยเป็นผู้กำหนดระเบียบข้อบังคับ กำหนดกติกาการแข่งขันจักรยานและดูแลควบคุมกีฬาจักรยานให้ดำเนินไปอย่างมีระเบียบและถูกต้อง มีสำนักงานใหญ่อยู่ที่เมืองแอกล์ ประเทศสวิตเซอร์แลนด์
เกาะเซามีแกล

เซามีแกล  เป็นเกาะที่ใหญ่ที่สุดและมีประชากรมากที่สุดในหมู่เกาะอะโซร์สของโปรตุเกส เกาะนี้มีพื้นที่ทั้งหมด และมีประชากรประมาณ 140,000 คน ซึ่ง 45,000 คนอาศัยอยู่ใน Ponta Delgada ซึ่งเป็นเมืองที่ใหญ่ที่สุดในเกาะนี้
ชื่อเซามีแกลของเกาะนี้แปลว่า "เซนต์มีคาเอล" ซึ่งหมายถึง อัครทูตสวรรค์มีคาเอล และเกาะนี้มีชื่อเล่นว่าเกาะสีเขียว
โตโยต้า ลีกคัพ รอบชิงชนะเลิศ 2561

ฟุตบอล โตโยต้า ลีกคัพ รอบชิงชนะเลิศ 2561 เป็นนัดชิงชนะเลิศของ โตโยต้า ลีกคัพ 2561, เป็นฤดูกาลที่ 9 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันขึ้นโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงสนามที่ สนามกีฬาธรรมศาสตร์ รังสิต ใน ปทุมธานี, ประเทศไทย เมื่อวันที่ 20 ตุลาคม พ.ศ. 2561, เป็นการโคจรมาพบกันระหว่าง สิงห์ เชียงราย ยูไนเต็ด ทีมยักษ์ใหญ่จาก ภาคเหนือ และ บางกอกกล๊าส ทีมยักษ์ใหญ่จาก โซนกรุงเทพมหานครและปริมณฑล ของประเทศไทย.
แมตช์.
รายละเอียด.
ผู้ช่วยผู้ตัดสิน:
 ราเชนทร์ ศรีชัย
 คมสันต์ คำแผ่น
ผู้ตัดสินที่ 4:
 วิวรรธน์ จำปาอ่อน
ผู้ควบคุมการแข่งขัน:
 พีระพล ภูอุดม
ผู้ประเมินผู้ตัดสิน:
 ภิรมย์ อั๋นประเสริฐ
โจน ฟอนเทน

โจน เดอ โบวัวร์ เดอ แฮวีลันด์ (22 ตุลาคม ค.ศ. 1917 – 15 ธันวาคม ค.ศ. 2013) หรือชื่อในวงการคือ โจน ฟอนเทน  เป็นนักแสดงชาวอเมริกันที่เกิดในประเทศญี่ปุ่น เป็นที่รู้จักอย่างดีจากบทบาทการแสดงในช่วงภาพยนตร์ฮอลลีวูดยุคคลาสสิก ฟอนเทนมีผลงานภาพยนตร์กว่า 45 เรื่อง ตลอดห้าทศวรรษในอาชีพการแสดง เธอเป็นน้องสาวของนักแสดงหญิง โอลิเวีย เดอ แฮวีลันด์
ฟอนเทนเกิดในโตเกียวโดยอาศัยอยู่กับพ่อแม่ซึ่งเป็นชาวบริติช ต่อมาย้ายไปอยู่ในรัฐแคลิฟอร์เนียก่อนที่เธอจะอายุครบสองขวบ เธอย้ายไปที่นั้นพร้อมกับแม่ของเธอ ลิเลียน ฟอนเทน และพี่สาว โอลิเวีย เดอ แฮวีลันด์ หลังจากพ่อแม่ของเธอหย่าร้างกัน ฟอนเทนเป็นโรคโลหิตจางตั้งแต่ยังเด็ก ทำให้ร่างกายของเธอแย่ลงเพราะสุขภาพไม่แข็งแรง แต่อาการก็ดีขึ้นเมื่อเธอเริ่มเข้าสู่ในช่วงวัยรุ่น หลังจากอาศัยอยู่ในญี่ปุ่นและเข้าเรียนที่นั้นเป็นระยะเวลาสั้น ๆ เธอเริ่มแสดงใน ค.ศ. 1935 ในภาพยนตร์เรื่อง "โนมอร์เลดีส์" โดยใช้ชื่อ "โจน เบอร์ฟิลด์" เป็นเครดิตเพียงเรื่องเดียว ต่อมาเซ็นสัญญากับอาร์เคโอพิกเจอส์ และมีบทบาทสำคัญครั้งแรกในภาพยนตร์เรื่อง "เดอะแมนฮูฟาวฮิมเซลฟ์" (1937)
ความก้าวหน้าทางอาชีพของเธอเริ่มดีขึ้น หลังจากได้รับบทนำในภาพยนตร์เรื่อง "รีเบกกา" (1940) ของผู้กำกับอัลเฟรด ฮิตช์ค็อก ซึ่งทำให้เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมเป็นครั้งแรก จากการถูกเสนอชื่อเข้าชิง 3 ครั้ง ปีถัดมา เธอได้รับรางวัลออสการ์จากการแสดงในภาพยนตร์เรื่อง "ซัสพิชชัน" (1941) และได้เข้าชิงออสการ์อีกครั้งเป็นครั้งที่สามจากภาพยนตร์เรื่อง "เดอะคอนสแทนนิมฟ์" (1943) ส่วนใหญ่เธอปรากฏตัวในภาพยนตร์ดราม่าตลอดในช่วงคริสต์ทศวรรษ 1940 รวมไปถึงภาพยนตร์ "เลตเตอร์ฟอร์มแอนอันโนว์วูแมน" (1948) ในทศวรรษต่อมา เธอหันไปแสดงละครเวทีและโทรทัศน์ และปรากฏตัวในภาพยนตร์น้อยลงในช่วงคริสต์ทศวรรษ 1960 ภาพยนตร์เรื่องสุดท้ายของเธอที่ถ่ายทำจนเสร็จคือเรื่อง "เดอะวิชเชส" (1966)
ชีวิตส่วนใหญ่ในช่วงกลางและปั้นปลายของเธอ ฟอนเทนมีส่วนร่วมในรายการวิทยุ, โทรทัศน์ และละครเวที เธอเขียนอัตชีวประวัติเรื่อง "โนเบดออฟโรสเซส" ใน ค.ศ. 1978 เธอยังคงรับงานแสดงต่อไป จนถึง ค.ศ. 1994 ฟอนเทนเป็นนักแสดงเพียงคนเดียวที่ได้รับรางวัลออสการ์จากการแสดงในภาพยนตร์ของฮิตช์ค็อก นอกจากนี้ เธอและพี่สาวยังคงเป็นพี่น้องเพียงคู่เดียวที่ชนะรางวัลออสการ์ในสาขานักแสดงนำ
ญะมาล คอชุกญี

ญะมาล อะห์มัด คอชุกญี (13 ตุลาคม ค.ศ. 1958 – 2 ตุลาคม ค.ศ. 2018) เป็นนักข่าว นักเขียนชาวซาอุดีอาระเบีย อดีตเคยเป็นผู้จัดการทั่วไปและบรรณาธิการบริหารของAl-Arab News Channel
เมื่อวันที่ 2 ตุลาคม ค.ศ. 2018 คอชุกญีได้เดินทางไปยังสถานกงสุลซาอุดีอาระเบียในอิสตันบูล แต่ไม่ได้ออกจากอาคาร Amid news ได้รายงานว่าเขาถูกฆาตกรรมและถูกแยกชิ้นส่วนอวัยวะภายในสถานกงสุล ต่อมาเจ้าหน้าที่ชาวซาอุดีอาระเบียและชาวตุรกีได้เดินทางไปตรวจสอบภายในสถานกงสุลเมื่อวันที่ 15 ตุลาคม ในเบื้องต้นรัฐบาลของซาอุดีอาระเบียได้ออกมาปฏิเสธการเสียชีวิตของเขา โดยอ้างว่าคอชุกญีได้ออกจากอาคารไปแล้วและยังมีชีวิตอยู่ จนเมื่อวันที่ 20 ตุลาคม จึงได้ออกมายอมรับว่า คอชุกญีได้เสียชีวิตภายในสถานกงสุลจากการถูกรัดคอตายหลังมีการต่อสู้เกิดขึ้น
โอลิเวีย เดอ แฮวีลันด์

"เดม" โอลิเวีย แมรี เดอ แฮวีลันด์, ดีบีอี (1 กรกฎาคม ค.ศ. 1916 – 26 กรกฎาคม ค.ศ. 2020) เป็นนักแสดงชาวอเมริกันที่เกิดในประเทศญี่ปุ่น อาชีพการแสดงของเธอมีช่วงยาวนานตั้งแต่ปี ค.ศ. 1935 ถึง 1988 เธอปรากฏอยู่ในภาพยนตร์ 49 เรื่อง และเป็นหนึ่งในดาราชั้นนำในยุคทองของภาพยนตร์ฮอลลีวูดยุคคลาสสิก น้องสาวของเธอคือนักแสดงหญิง โจน ฟอนเทน
เดอ แฮวีลันด์ มีชื่อเสียงจากการแสดงคู่กับเออร์รอล ฟลินในภาพยนตร์ผจญภัยเรื่อง "กัปตันบลัด" (1935) และ "โรบินฮู้ด จอมโจรผจญภัย" (1938) หนึ่งในบทบาทของเธอที่เป็นที่รู้จักอย่างดีคือบทเมลานี แฮมมิลตัน ในภาพยนตร์คลาสสิกเรื่อง "วิมานลอย" (1939) เดอ แฮวีลันด์ เลิกรับบทสาวไร้เดียงสาในช่วงคริสต์ทศวรรษที่ 1940 และหลังจากนั้นเธอก็ได้รับรางวัลจากการแสดงใน "ทูอีชฮิสโอน" (1946), "เดอะสเนกพิต" (1948) และ "เดอะแอเรส" (1949) รวมไปถึง 2 รางวัลออสการ์ เธอยังประสบความสำเร็จในการทำงานบนละครเวทีและโทรทัศน์ เดอ แฮวีลันด์เคยอาศัยอยู่ในปารีสตั้งแต่คริสต์ทศวรรษ 1950 และได้รับรางวัลเชิดชูอันทรงเกียรติมากมาย เช่น เหรียญศิลปินดีเด่นแห่งชาติจากสหรัฐ เครื่องอิสริยาภรณ์เลฌียงดอเนอร์ และได้รับพระราชทานให้มีคำนำหน้านามว่าเดมจากจักรวรรดิบริติช
เดอ แฮวีลันด์เสียชีวิตเมื่อวันที่ 26 กรกฎาคม ค.ศ. 2020 ด้วยอายุ 104 ปี
เขมิกา สุขประสงค์ดี

เขมิกา สุขประสงค์ดี ชื่อเล่น เป๊ป เป็นนักแสดงหญิงชาวไทยเกิดที่กรุงเทพมหานคร (เกิดวันที่ 11 กันยายน พ.ศ. 2529)เริ่มเข้าสู่วงการบันเทิงไทยและได้รับรางวัลรองชนะเลิศอันดับ 1ตำแหน่งราชินีช้างเมื่อในปี พ.ศ. 2547นอกจากนั้นเธอได้รับโอกาสร่วมประกวดในเวที I'm Fat So What และต่อมาเป็นนักแสดงเต็มตัวมีผลงานเรื่องแรก "รักต้องอ้วน" เมื่อในปี พ.ศ. 2546ออกอากาศทางสถานีช่อง 3ภายหลังเขามีผลงานละครต่อเนื่องและเป็นนักแสดงมีความสามารถและเป็น "ครีเอทีฟ","ยูทูบเบอร์" ชื่อดังอีกในโซเซียลและมีผลงานด้านการแสดงเรื่อยๆมา
ประวัติ.
เขมิกา สุขประสงค์ดี (ชื่อเล่น:เป๊ป) เป็นนักแสดงหญิงชาวไทยเกิดที่กรุงเทพมหานคร (เกิดวันที่ 11 กันยายน พ.ศ. 2529) จบการศึกษาโรงเรียนมัธยมโรงเรียนมาแตร์เดอีวิทยาลัยและจบจากปริญญาตรีมหาวิทยาลัยกรุงเทพ คณะนิเทศศาสตร์ ภาควิชาศิลปะการแสดง เอกการแสดงและการกำกับการแสดง 
ประวัติในวงการบันเทิง.
เขมิกาเริ่มเข้าสู่วงการบันเทิงไทยปี2546 เป็นนักแสดงเต็มตัว จากการได้รับบทนางเอกเรื่อง "รักต้องอ้วน" ในบทพยาบาล "จิ๋ว" ประกบคู่กับพระเอก"น๊อต" วรฤทธิ์ เฟื่องอารมณ์ กับค่ายละคร "ยูม่า" ต่อมาได้รับรางวัลรองชนะเลิศอันดับอันดับ1(ที่2) จากเวทีการประกวดนางงามสาวอวบ "ราชินีช้าง"เมื่อในปี พ.ศ. 2548 และต่อมาเธอมีผลงานถ่ายโฆษณาและถ่ายแบบปกนิตยาสารต่างเป็นต้น ผลงานละครต่อมาเรื่อง โลกกลมๆของขนมถ้วย จากค่ายยูม่า ผลงานต่อมาเรื่อง "เจ้าบ่าวก้นครัว" ออกอากาศทางช่อง 3 กับค่าย Broadcast thai television และผลงานในการแสดงละครอีกคับคั่ง กว่า30เรื่อง
ในปัจจุบันเธอรับงานละครและผลงานการแสดงและบทบาทที่ได้รับโอกาสได้ทุกช่อง และเป็น Tiktoker ชื่อดัง ที่มีผู้ติดตามมากกว่า 2 ล้านคน
เบปีโคลอมโบ

เบปีโคลอมโบ  เป็นภารกิจสำรวจดาวพุธจากความร่วมมือขององค์การอวกาศยุโรป (ESA) กับองค์การสำรวจอวกาศญี่ปุ่น (JAXA) โดยประกอบไปด้วยดาวเทียมสองดวงได้แก่ Mercury Planetary Orbiter (MPO) และ Mio (Mercury Magnetospheric Orbiter, MMO) โดยได้ถูกปล่อยสู่อวกาศเมื่อวันที่ 20 ตุลาคม พ.ศ. 2561 เวลา 1.45 น. (UTC) และมีกำหนดเข้าสู่วงโคจรของดาวพุธในเดือนธันวาคม พ.ศ. 2568 โดยจะเดินทางไปสำรวจสนามแม่เหล็กชั้นแม็กนีโตสเฟียร์ และส่วนประกอบภายในของดาวพุธ ซึ่งทั้งสองลำมีอายุการใช้งาน 1 ปีและพร้อมต่ออายุใช้งานได้อีก 1 ปี
การทวีกำลังแรงขึ้นอย่างรวดเร็ว

การทวีกำลังแรงขึ้นอย่างรวดเร็ว  เป็นภาวะทางอุตุนิยมวิทยาที่เกิดขึ้นเมื่อพายุหมุนเขตร้อนได้ทวีกำลังแรงขึ้นอย่างรวดเร็วภายในช่วงระยะเวลาสั้น ๆ โดยศูนย์เฮอริเคนแห่งชาติสหรัฐ นิยามการทวีกำลังแรงขึ้นอย่างรวดเร็วนี้ว่า เป็นการเพิ่มขึ้นของความเร็วลมสูงสุดต่อเนื่องของพายุหมุนเขตร้อน ที่เพิ่มขึ้นอย่างน้อย 30 นอต (55 กม./ชม. หรือ 35 ไมล์/ชม.) ภายในช่วงเวลา 24 ชั่วโมง
เงื่อนไขที่จำเป็น.
ภายนอก.
ในการที่จะมีการทวีกำลังแรงขึ้นอย่างรวดเร็วเกิดขึ้นได้นั้น จำเป็นต้องมีเงื่อนไขหลายเงื่อนไขเกิดขึ้นพร้อมกัน ประการแรกคือ อุณหภูมิพื้นผิวน้ำทะเล จะต้องอบอุ่นอย่างสุดขีด (ประมาณหรือมากกว่า 30 องศาเซลเซียส หรือ 86 องศาฟาเรนไฮน์) และน้ำที่มีอุณหภูมินี้จะต้องมีช่วงความลึกอย่างเพียงพอ ดังนั้นคลื่นจึงจะไม่หมุนวนพาเอาน้ำที่เย็นกว่าด้านล่างขึ้นมาที่พื้นผิว ประการที่สองคือ ลมเฉือน จะต้องมีความรุนแรงต่ำ ซึ่งเมื่อลมเฉือนมีความรุนแรงสูง การพาความร้อนและการไหลเวียนของพายุหมุนเขตร้อนจะถูกทำให้กระจายออกไปได้ ประการสุดท้ายคือ อากาศแห้ง อากาศแห้งนั้นสามารถจำกัดการทวีกำลังของพายุหมุนเขตร้อนได้
ภายใน.
ตามปกติแล้ว แอนไทไซโคลนในบรรยากาศชั้นบนของโทรโพสเฟียร์เหนือพายุจะต้องมีพฤติกรรมที่ดีด้วย คือ เมื่อความกดอากาศต่ำอย่างสุดขีดที่พื้นผิวพัฒนาขึ้น อากาศจะต้องลอยสูงขึ้นอย่างรวดเร็วภายในกำแพงตาของพายุ และแอนไทไซโคลนที่อยู่ที่บรรยากาศชั้นบน จะต้องช่วยให้ช่องของอากาศนี้พัดอากาศออกจากพายุหมุนได้อย่างมีประสิทธิภาพ ส่วนหอคอยความร้อน (Hot towers) ก็มีส่วนเกี่ยวข้องกับการทวีกำลังแรงขึ้นอย่างรวดเร็วของพายุหมุนเขตร้อนด้วยเช่นกัน แม้ว่าจะมีการวินิจฉัยแล้วว่าเป็นความสามารถที่แตกต่างกันของแต่ละแอ่งพายุ
การตั้งชื่อและคำจำกัดความในอดีต.
ศูนย์เฮอร์ริเคนแห่งชาติสหรัฐเคยเรียกการทวีกำลังแรงขึ้นอย่างรวดเร็วนี้ว่า "rapid deepening" หรือ "การแรงขึ้นอย่างรวดเร็ว" ของพายุหมุนเขตร้อน โดยนิยามว่า เป็นการลดลงของความกดอากาศที่ศูนย์กลาง 42 มิลลิบาร์ (1.240 นิ้วปรอท) ในช่วงระยะเวลา 24 ชั่วโมง<ref name="NHC/TPC glossary"></ref> อย่างไรก็ตาม ได้มีการเปลี่ยนคำนิยามใหม่ คือ เป็นการเพิ่มขึ้นของความเร็วลมสูงสุดต่อเนื่องของพายุหมุนเขร้อน ที่เพิ่มขึ้นอย่างน้อย 30 นอต (55 กม./ชม. หรือ 35 ไมล์/ชม.) ภายในช่วงเวลา 24 ชั่วโมง
อัญญ์ชิสา สินตระการผล

อัญญ์ชิสา ศิลป์ตระการผล ชื่อเล่น แปม (เกิดวันที่ 30 พฤษภาคม พ.ศ. 2534) เป็นศิลปินหญิงชาวไทย อดีตหนึ่งในสมาชิกวงไกอาสังกัดค่าย ดูเอดอทอาร์ทเมคเกอร์ ในเครือ เวิร์คพอยท์ เอ็นเทอร์เทนเมนท์ ปัจจุบันอยู่ภายใต้สังกัดค่าย ดัมบ์ เร็คคอร์ดดิ้งส์ ในเครือวอร์นเนอร์ มิวสิค ไทยแลนด์
ประวัติ.
อัญญ์ชิสา (ชื่อเดิม : ศิรภัสรา) ศิลป์ตระการผล ชื่อเล่น แปม เกิดเมื่อวันที่ 30 พฤษภาคม พ.ศ. 2534 มีพี่สาว 1 คน และพี่ชาย 1 คน จบการศึกษาจากระดับชั้นประถมศึกษาถึงระดับชั้นชั้นมัธยมศึกษา โรงเรียนดาราวิทยาลัย จังหวัดเชียงใหม่ และจบการศึกษาจากคณะ Business English วิทยาลัยนานาชาติ มหาวิทยาลัยกรุงเทพ ก่อนเข้าสู่วงการบันเทิงจากการไปประกวดในรายการ Global Super Idol ปี 2012 ที่ประเทศเกาหลีใต้ และคว้ารางวัลรองชนะเลิศอันดับ 1 มาครอง เมื่อกลับถึงประเทศไทยก็ได้เข้ามาเป็นสมาชิกของวงไกอา ศิลปินกลุ่มแรกในค่ายดูเอดอทอาร์ทเมคเกอร์ ของเวิร์คพอยท์ เอ็นเทอร์เทนเมนท์ พร้อมกับเปิดตัวซิงเกิลแรกในเพลง Audition (เลือกได้) และอัญญ์ชิสายังมีผลงานเพลงเดี่ยว ละคร และละครเวทีด้วย
ในปี 2562 อัญญ์ชิสาย้ายมาอยู่สังกัดเวย์เฟอร์เรเคิดส์ (Wayfer Records) และปล่อยผลงานกับเพลง Happy Pill ในเดือนมีนาคม ปัจจุบันอัญญ์ชิสาอยู่สังกัด ดัมบ์ เร็คคอร์ดดิ้งส์ ซึ่งอยู่ภายใต้วอร์นเนอร์ มิวสิค ไทยแลนด์ เช่นเดียวกัน
เจ้าชายอเล็กซานเดอร์แห่งยูโกสลาเวีย (พ.ศ. 2467–2559)

เจ้าชายอเล็กซานเดอร์แห่งยูโกสลาเวีย  ประสูติเมื่อวันที่ 13 สิงหาคม 2467 ณ ประเทศอังกฤษ ประเทศเซอร์เบีย เป็นพระโอรสพระองค์ใหญ่ใน เจ้าชายพอลแห่งยูโกสลาเวีย กับ เจ้าหญิงโอลกาแห่งกรีซและเดนมาร์ก เป็นพระนัดดาใน เจ้าชายนิโคลัสแห่งกรีซและเดนมาร์ก พระราชปนัดดาใน พระเจ้าจอร์จที่ 1 แห่งกรีซ เป็นพระภาคิไนยใน เจ้าหญิงเอลิซาเบธแห่งกรีซและเดนมาร์ก และ เจ้าหญิงมารีนา ดัชเชสแห่งเคนต์ เป็นพระญาติชั้นที่ 1 ใน เจ้าชายเอ็ดเวิร์ด ดยุกแห่งเคนต์ เจ้าหญิงอเล็กซานดรา เดอะออนะระเบิล เลดีโอกิลวี เจ้าชายไมเคิลแห่งเคนต์ 
เสกสมรส.
เจ้าชายอเล็กซานเดอร์แห่งยูโกสลาเวีย (2467-2559) ทรงเสกสมรสครั้งแรกกับ เจ้าหญิงมาเรีย ปีอาแห่งบูร์บง-ปาร์มา พระราชธิดาใน พระเจ้าอุมแบร์โตที่ 2 ซึ่งทรงล่องเรือยอร์ช ของเฟรเดอริกาแห่งฮาโนเวอร์ สมเด็จพระราชินีแห่งกรีซ ในวันที่ 22 สิงหาคม พ.ศ. 2497 ก่อนจะสมรสกันในไม่กี่ปีถัดมา โดยเจ้าหญิงมาเรีย ปีอา รับพระราชทานพระอิสริยยศเป็น เจ้าหญิงแห่งยูโกสลาเวีย พระชายา มีพระบุตรดังนี้
ก่อนจะทรงหย่ากันในปี พ.ศ. 2510 ซึ่งอดีตพระชายาได้เสกสมรสใหม่กับ เจ้าชายมิเชลแห่งบูร์บง-ปาร์มา พระอนุชาใน สมเด็จพระราชินีแอนน์แห่งโรมาเนีย ส่วนพระองค์นั้นเสกสมรสใหม่กับ เจ้าหญิงบาร์บาราแห่งลิกเตนสไตน์ พระญาติชั้นที่ 2 ใน เจ้าชายฮันส์-อาดัมที่ 2 แห่งลิกเตนสไตน์ เมื่อวันที่ 2 พฤศจิกายน 2516 โดยพิธีนั้นจัดขึ้นที่ ปารีส ทั้ง 2 มีพระโอรสร่วมกันเพียงพระองค์เดียวคือ
การบิน.
เจ้าชายอเล็กซานเดอร์ทรงมีพระประสงค์ส่วนพระองค์ ที่จะให้บริการในกองทัพอากาศอังกฤษในช่วงสงครามโลกครั้งที่สอง แต่พระบิดาทรงไม่เห็นด้วยและทรงพยายามให้พระองค์ทรงงานด้ารการเมืองในประเทศ ในที่สุดพระองค์ได้รับมอบหมายจากกองทัพอากาศให้มีพระอนุญาตให้เป็นหน่วยขับเครื่องบินสำรองจาก เจ้าชายจอร์จ ดยุกแห่งเคนต์ ผู้เป็นพระมาตุลา (น้าเขย) หลังสงครามสงบลง ทรงเป็นนักบินร่วมสายการบินบริติชยุโรปในปี พ.ศ. 2494 และยังทรงมีบทบาทในการแข่งชันของเครื่องบินหลายครั้ง
สมาคม.
พระองค์ทรงเป็นหนึ่งในสี่สมาชิกผู้ก่อตั้งของเซอร์เบียลดความรุนแรงทางเพศสัมพันธ์ ทรงเป็นกำลังสำคัญของศูนย์เพื่อการวิจัยของระบอบกษัตริย์ที่นับถือศาสนาคริสต์นิกายออร์โธดอกซ์ เมื่อวันที่ 17 กุมภาพันธ์ 2551 พระองค์ทรงออกแถลงการณ์ประณามการประกาศเอกราชจากคอซอวอ เนื่องในวันประสูติปีที่ 90 ชันษาของพระองค์นั้น มีพระดำรัสและพระรูปปรากฏในนิตยสาร UK's Majesty
สิ้นพระชนม์.
เจ้าชายอเล็กซานเดอร์แห่งยูโกสลาเวีย สิ้นพระชนม์ลงเมื่อวันที่ 12 พฤษภาคม 2559 สิริพระชันษา 91 ชันษา พระศพถูกฝั่งในปารีส โดยมีกองทัพอากาศเซอร์เบีย เป็นผู้เชิญพระศพ
อันตรายทางชีวภาพ

อันตรายทางชีวภาพ  คือ อันตรายที่มีสาเหตุมาจากปัจจัยทางชีวภาพ โดยทั่วไปหมายถึงสารหรือสิ่งซึ่งมาจากสิ่งมีชีวิต เช่น พืช หรือสัตว์ ส่วนมากมักจะสื่อถึงอันตรายในอาหารที่เกิดจากจุลินทรีย์ ชึ่งได้แก่ แบคทีเรีย, โปรโตซัว, หนอนพยาธิ และไวรัส อันตรายทางชีวภาพมีความสำคัญอย่างยิ่งต่ออุตสาหกรรมอาหาร เพราะทำให้เกิดอันตรายต่อสุขภาพ เป็นสาเหตุของโรคอาหารเป็นพิษ จุลินทรีย์เหล่านี้จึงอาจติดมากับวัตถุดิบ, อุปกรณ์ที่ใช้ในกระบวนการผลิต, สิ่งแวดล้อมการผลิต และผู้ปฏิบัติต่ออาหาร ซึ่งสามารถถูกทำลาย หรือลดปริมาณโดยการใช้มาตรการควบคุมการผลิตที่เหมาะสม
ในส่วนของยูนิโคด สัญลักษณ์อันตรายทางชีวภาพ คือรหัส U+2623 (☣)
ฮอตเกิร์ล ภาค 2

ฮอตเกิร์ล ภาค 2  เป็นละครโทรทัศน์ที่สร้างขึ้นในปี ค.ศ. 2016 นำแสดงโดย ดิลราบา ดิลมูรัต, หมา เค่อ, หวัง หยาง, อี หลี่ชา, หวัง ยฺวี่, อ้าย เสี่ยวฉี ออกอากาศทางช่อง Hunan TV, ATV ในประเทศจีน
เนื้อเรื่องย่อ.
"กวน เสี่ยวตี๋" ผู้หญิงที่มีนิสัยดื้อรั้น ต้องมาเข้าร่วมการฝึกเพื่อเป็นบอดี้การ์ดใน L.H.S.D ร่วมกับผู้หญิงอีก 4 คน โดยที่พวกเขาต่างก็มีความสามารถพิเศษแตกต่างกันออกไป เธอได้มาพบกับ "เหลียง ต้าเว่ย" เธอได้รับการฝึกฝนอย่างหนัก และได้ผ่านเหตุการณ์ต่างๆ มากมาย จนกลายเป็นบอดี้การ์ดที่ประสบความสำเร็จในที่สุด